
	讜专讘讬 讬讜讞谞谉 讗诪专 讗驻讬' 驻转 讜讬讬谉. 讜讻谉 讛诇讻讛 讚专讘 讜专' 讬讜讞谞谉 讛诇讻讛 讻专' 讬讜讞谞谉 讜讻''砖 诇讙讘讬 专讘 讛讜谞讗 砖讛讬讛 转诇诪讬讚讜 砖诇 专讘: 谞讬诪讗 专讘 讛讜谞讗 讻专' 讬讜住讬. 讜讗''转 讛讬讻讬 诪爪讬 住讜讘专 专讘 讛讜谞讗 讻专' 讬讜住讬 讛讗 专讘 讛讜谞讗 诪讜讚讛 讘砖讗专 讚讘专讬诐 讞讜抓 诪驻转 讜讬讬谉 砖讗诐 讗诪专 砖讛讻诇 讚讬爪讗 讜讗讬诇讜 专' 讬讜住讬 住讘专 讚诇讗 讬爪讗 讚讻诇 讛诪砖谞讛 诪诪讟讘注 讻讜' 讜讬''诪 讚诪爪讬 诇诪讬诪专 讚讗驻讬' 专' 讬讜住讬 诇讗 拽讗诪专 诇讗 讬爪讗 讗诇讗 讘讘专讜讱 讛诪拽讜诐 砖讗讬谞讛 讘专讻讛 讻诇诇 讗讘诇 讘砖讛讻诇 诪讜讚讛: 讗诪专 讗讘讬讬 讻讜讜转讬讛 讚专讘 诪住转讘专讗 讻讜'. 讬''诪 讚诪住转讘专讗 讘专讬讬转讗 讻讜讜转讬讛 讜诪讬讛讜 专讘 讗诇驻住 驻住拽 讻专' 讬讜讞谞谉 讜讻谉 驻住拽 专''讬 讚讻诇 讘专讻讛 砖讗讬谉 讘讛 诪诇讻讜转 砖诪讬诐 讗讬谞讛 讘专讻讛 讜诇讻讱 讛讬讛 讗讜诪专 专''讬 砖讗诐 讛讬讛 诪讚诇讙 诪诇讻讜转 砖诇 讘专讻转 讛诪讜爪讬讗 砖爪专讬讱 诇讞讝讜专 讜诇讘专讱 讜讗驻讬' 讚诇讙 转讬讘转 讛注讜诇诐 讘诇讘讚 讚诪诇讱 诇讘讚 讗讬谞讜 诪诇讻讜转 讜讘专讻讜转 砖诇 砖诪讜谞讛 注砖专讛 讗讬谉 讘讛谉 诪诇讻讜转 讚讗讬谞谉 讘讗讬谉 讘驻转讬讞讛 讜讘讞转讬诪讛 讗讬谉 砖讬讬讱 诪诇讻讜转 讗讘诇 讗诇讛讬 讗讘专讛诐 讛讜讬 讻诪讜 诪诇讻讜转 讚讗讘专讛诐 讗讘讬谞讜 讛诪诇讬讱 讛拽讘''讛 注诇 讻诇 讛注讜诇诐 砖讛讜讚讬注 诪诇讻讜转讜 讜诪注讬谉 砖讘注 讚诪爪诇讬 讘砖讘转 讛讜讗讬诇 讜讬砖 讘讛 讛讗诇 讛拽讚讜砖 砖讗讬谉 讻诪讜讛讜 讛讬讬谞讜 讻诪讜 诪诇讻讜转 讻诪讜 砖诪注 讬砖专讗诇 讛' 讗诇讛讬谞讜 讛' 讗讞讚 讚讛讜讬 讘诪拽讜诐 诪诇讻讜转 讜诇驻讬 诪讛 讚驻专讬砖讬转 讚讻诇 讛讬讻讗 讚讻转讬讘 讗诇讛讬 讗讘专讛诐 讛讜讬 讻诪讜 诪诇讻讜转 谞讬讞讗 讜诇专' 讬讜讞谞谉 诇讗 拽砖讬讗 讚诇讗 转谞讬 诪诇讻讜转讱 讚讗讟讜 讻专讜讻诇讗 讻诇 讛讗讬 诇讬诪谞讬 讜诇讬讝讬诇:





专讘 谞住讬诐 讙讗讜谉

注诇 讛讞讜诪抓 讜注诇 讛讙讜讘讗讬 讜注诇 讛谞讜讘诇讜转 讛讜讗 讗讜诪' 砖讛讻诇 谞讛讬讛 讘讚讘专讜. 讙专住讬 讘谞讬 诪注专讘讗 讛讞诪讬抓 讬讬谞讜 讗讜诪专 讘专讜讱 讚讬讬谉 讛讗诪转 讘讗 诇讗讻诇讜 讗讜诪专 砖讛讻诇 谞讛讬讛 讘讚讘专讜 专讗讛 讙讜讘讗讬 讗讜诪专 讘专讜讱 讚讬讬谉 讛讗诪转 讘讗 诇讗讻诇讜 讗讜诪专 砖讛讻诇 谞讛讬讛 讘讚讘专讜 谞讜讘诇讜转 砖谞砖专讜 讗讜诪专 讘专讜讱 讚讬讬谉 讛讗诪转 讘讗 诇讗讻诇谉 讗讜诪专 砖讛讻诇:




讛砖讬转讬谉 讗诪专 专讘讛 讘专 讘专 讞谞讛 讗诪专 专' 讬讜讞谞谉 诪讬谞讬 转讗讬谞讬 驻讬专砖讜 讘转诇诪讜讚 讗专抓 讬砖专讗诇 讚讚诪讗讬 (驻专拽 讗 讛诇讻讛 讗) 讗诇讜 讛谉 讛砖讬转讬谉 专' 砖诪注讜谉 讘专讬讛 讚专' 讗讘讗 讗诪专 砖讛谉 讬讜爪讗讜转 诪转讞转 讛注诇讬谉 讜讗诪专讬 转讜 讘诪住讻转 砖讘讬注讬转 讘驻专拽 讘谞讜转 砖讜讞 (讛诇讻讛 讗) 转谞讬 专讘谉 砖诪注讜谉 讘谉 讙诪诇讬讗诇 讗讜诪专 诪讛讜爪讗转 讛注诇讬谉 注讚 讛驻讙讬诐 谞' 讬讜诐 诪谉 讛驻讙讬诐 讜注讚 讛砖讬转讬谉 讛谞讜讘诇讜转 谞' 讬讜诐 讜诪谉 讛砖讬转讬谉 讜注讚 讛转讗谞讬诐 谞' 讬讜诐:






专砖讘"讗

讜专讘讬 讬讜讞谞谉 讗诪专 讗驻讬诇讜 驻转 讜讬讬谉. 讜拽讬讬诪讗 诇谉 讻专讘讬 讬讜讞谞谉 讚讛诇讻转讗 讻讜转讬讛 诇讙讘讬讛 专讘 讛讜谞讗, 讜讘驻诇讜讙转讗 讚专讘讬 诪讗讬专 讜专讘讬 讬讜住讬 谞诪讬 拽讬讬诪讗 诇谉 讻专讘讬 诪讗讬专, 讞讚讗 讚驻砖讟讛 讚专讘讬 诪讗讬专 讗转讬讗 讻专讘讬 讬讜讞谞谉, 讜注讜讚 讚讘讛讚讬讗 驻住拽讜 讛诇讻讛 讻专讘讬 诪讗讬专 讘讬专讜砖诇诪讬 讚讙专住讬谞谉 讛转诐 (讛"讘): 专讘讬 讬注拽讘 讘专 讗讞讗 讘砖诐 砖诪讜讗诇 讛诇讻讛 讻专讘讬 诪讗讬专.



讜讛讗 讘注讬谞谉 砖诇砖 讘专讻讜转, 诪讗讬 讬爪讗 讚拽讗诪专 专讘 讬爪讗 讬讚讬 讘专讻讛 专讗砖讜谞讛. 讜拽讗 诪砖诪注 诇谉 讚讗祝 注诇 讙讘 讚诇讗 讗诪专讛 讻讬 讛讬讻讬 讚转拽讬谞讜 诇讛 专讘谞谉 讬爪讗. 讜诪讬谞讛 砖诪注讬谞谉 讚讗讬谉 谞讜住讞 讛讘专讻讜转 诪注讻讘 讻诇 讝诪谉 砖讛讜讗 砖讜诪专 讗转 讛诪讟讘注, 讻诇讜诪专 砖诇讗 讬注砖讛 诪谉 讛拽爪专 讗专讜讱 讜诪谉 讛讗专讜讱 拽爪专. 讜讻讘专 讻转讘转讬 讘驻专拽 拽诪讗 (诇注讬诇 讘专讻讜转 讬讗, 讗) 讚诪讟讘注 讗专讜讱 讛讜讗 砖驻讜转讞 讜讞讜转诐, 讜拽爪专 砖驻讜转讞 讜讗讬谞讜 讞讜转诐 讗讜 砖讞讜转诐 讜讗讬谞讜 驻讜转讞 讜讗讬谞讛 讘专讻讛 住诪讜讻讛 诇讞讘专转讛, 讜讗诐 讛讬讛 诪砖谞讛 讗转 讛诪讟讘注 诇讗 讬爪讗 讜讻讚转谞谉 讘驻专拽 拽诪讗 讚诪讻诇转讬谉 (砖诐) 诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 诇拽爪专 讗讬谞讜 专砖讗讬 诇讛讗专讬讱. 讜诪砖讜诐 讛讻讬 诪住转讘专 诇讬 讚讘讛讗 讗驻讬诇讜 讬讚讬 讘专讻讛 专讗砖讜谞讛 诇讗 讬爪讗 讗诇讗 讗诐 讻谉 驻讜转讞 讜讞讜转诐 讘讛 讚讘专讻讛 专讗砖讜谞讛 砖诇 讘专讻转 讛诪讝讜谉 讗专讜讻讛 讛讬讗 讜讛诇讻讱 爪专讬讱 砖讬讗诪专 讘专讬讱 专讞诪谞讗 诪专讬讛 讚讛讗讬 驻讬转讗 讘专讬讱 专讞诪谞讗 讚讝谉 讻讜诇讛 讜讻讬讜爪讗 讘讝讛 讻讚讬 砖讬讛讬讛 驻讜转讞 讘讘专讜讱 讜讞讜转诐 讘讘专讜讱. 讜诇专' 讬讜讞谞谉 谞诪讬 讚讘注讬 诪诇讻讜转 讛讻讬 谞诪讬 讘注讬谞谉 砖讬讝讻讬专 诪诇讻讜转 讜讛讬讬谞讜 讚讘转专 讛讗 讗讬讚讻专 驻诇讜讙转讗 讚专讘 讜专讘讬 讬讜讞谞谉. 讗讞专 讻讱 诪爪讗转讬 诪拽爪转 住驻专讬诐 砖讙讜专住讬诐 讻谉 讘驻讬专讜砖 讜诇专讘讬 讬讜讞谞谉 讚讗诪专 讻诇 讘专讻讛 砖讗讬谉 讘讛 诪诇讻讜转 讗讬谞讛 讘专讻讛 讚讗诪专 讘专讬讱 专讞诪谞讗 诪诇讻讗 诪专讬讛 讚讛讗讬 驻讬转讗.



         讜专讘讬 讬讜讞谞谉 讗诪专 诇讱 诇讗 砖讻讞转讬 诪诇讘专讻讱 讜诪诇讛讝讻讬专 砖诪讱 讜诪诇讻讜转讱 注诇讬讜. 讜讗祝 注诇 讙讘 讚讗讘讬讬 讗诪专 讻讜转讬讛 讚专讘 诪住转讘专讗 讻讬讜谉 讚转诇讬 讟注诪讗 讘讚转谞讬讗 诇讗 砖讻讞转讬 诪诇讛讝讻讬专 砖诪讱, 讜讚讞讬谞谉 讚专讘讬 讬讜讞谞谉 讗诪专 诇讱 诪诇讛讝讻讬专 砖诪讱 讜诪诇讻讜转讱 讗诇讗 讚转谞讗 诇讗讜 讻专讜讻诇讗 诪讚讻专 讜讗讝讬诇, 讛讚专讬谞谉 诇讻诇诇讬谉 讚专讘 讜专讘讬 讬讜讞谞谉 讛诇讻讛 讻专' 讬讜讞谞谉. 讜讻谉 驻住拽 专讘 讛讗讬 讙讗讜谉 讝状诇, 讜讝状诇: 讻诇诇讜 砖诇 讚讘专 讛谞讬 诪讬诇讬 诪讗讬 讚注诪讗 讚讘专 讛讜讗 讛讛诇讻讛, 讜讻诪谞讛讙讗 注讘讚讬谞谉 讜诇讗 诪砖谞讬谞谉, 讜讻讚讗诪专讬谞谉 讘住讜祝 驻讬专拽讬谉 (讘专讻讜转 诪讛, 讗): 讗状诇 专讘讗 讘专 专讘 讞谞谉 诇讗讘讬讬 讛诇讻转讗 诪讗讬, 讗诪专 诇讬讛 驻讜拽 讞讝讬 诪讛 注诪讗 讚讘专. 讜专讘讬 讬讜讞谞谉 拽讗 诪讜讚讛 讘讘专讻讛 讛住诪讜讻讛.



讜注诇 讚讘专 砖讗讬谉 讙讚讜诇讜 诪谉 讛讗专抓 讻讙讜谉 讘砖专 讜讻讜' 讗讜诪专 砖讛讻诇 谞讛讬讛 讘讚讘专讜 讜讻讜'. 讜讛讗 讚诇讗 注专讘讬谞讛讜 讜转谞讬谞讛讜 诪砖讜诐 讚讛讻讬 砖诪注讬谞讛讜 讻诇 讞讚讗 讜讞讚讗 讘讗驻讬讛 谞驻砖讛, 讛讚讗 诪专讘 驻诇谉 讜讛讚讗 诪专讘 驻诇谉, 讜讛诇讻讱 转谞讬 诇讛讜 讻诇 讞讚讗 讘讗驻讬 谞驻砖讛 讻讚砖诪注讬谞讛讜.



讘谞讜转 砖讜讞 讗诪专 专讘讛 讘专 讘专 讞谞讛 转讗讬谞讬 讞讬讜专讗转讗. 驻讬专砖 讛专讗讘"讚 讝"诇: 讞讬讜专讗转讗, 转讗谞讬诐 砖讛谉 讙专讜注讜转, 讜转专讬 讙讜谞讬 讘谞讜转 砖讜讞 讛谉, 讬砖 讙专讜注讜转 讻讛谞讬 讞讬讜专讗转讗 讚诪砖诪注 讛讻讗 砖讙专讜注讜转 讻诇 讻讱 砖讗讬谞谉 讞砖讜讘讜转 讘注讬谞讬 注诪讬 讛讗专抓 讜讗讬谞谉 谞诪谞注讬诐 诪诇注砖专谉, 讜讬砖 诪讛谉 讞砖讜讘讜转 讻讚讗诪专讬谞谉 讘驻' 拽诪讗 讚砖讘讜注讜转 (讬讘, 讘) 拽讬抓 诇诪讝讘讞 讻讘谞讜转 砖讘注 诇讗讚诐, 讜讘谞讜转 砖讘注 讜讘谞讜转 砖讜讞 讛讻诇 讗讞讚 讻讚讗诪专讬谞谉 讘讘"专 (驻讟"讜) 讘谞讜转 砖讘注 砖讙专诪讜 讝' 讬诪讬 讗讘诇讜 砖诇 注讜诇诐, 讘谞讜转 砖讜讞 砖讙专诪讜 砖讜讞讛 诇讗讚诐. 讜注讜讚 讬砖 诇讜诪专 砖讘谞讜转 砖讘注 诪讬谉 讗讞讚 砖诇 转讗谞讬诐 讜讛谉 讞砖讜讘讜转 讜讘谞讜转 砖讜讞 诪讬谉 讗讞讚 砖诇 转讗谞讬诐 讙专讜注讜转, 讜讻讚讗诪专讬谞谉 讘谞讚专讬诐 (讻讝, 讗) 谞讚专 诪谉 讛讻诇讻诇讛 讜讛讬讜 讘讛谉 讘谞讜转 砖讘注 讜讗诪专 讗讬诇讜 讛讬讬转讬 讬讜讚注 砖讘谞讜转 砖讘注 讘转讜讻讛 讛讬讬转讬 讗讜诪专 转讗谞讬诐 砖讞讜专讜转 讜诇讘谞讜转 讗住讜专讜转 讜讘谞讜转 砖讘注 诪讜转专讜转.





专讬讟讘"讗

讜注诇 讻讜诇诐 砖讗诪专 砖讛讻诇 讬爪讗. 讗讬转诪专 专讘 讛讜谞讗 讗诪专 讻讜' 讜专' 讬讜讞谞谉 讗诪专 讗驻讬诇讜 驻转 讜讬讬谉. 讜拽讬讬"诇 讻专' 讬讜讞谞谉 讚讛诇讻转讗 讻讜转讬讛 诇讙讘讬讛 讚专讘 讛讜谞讗 讜讗讬讻讗 诇诪砖诪注 诪讬谞讛 谞诪讬 讚诪讬 砖讘讬专讱 注诇 讛讬讬谉 讘讜专讗 驻专讬 讛注抓 讬爪讗 讚讛讗 讞讝讬谞谉 讚诇讗 拽驻讚讬谞谉 讘讘专讻讛 讚讬诇讬' 讚讗驻讬' 讻砖讘讬专讱 讘专讻讛 讗讞专转 砖讗讬谞讛 讘专讻转讜 讬爪讗 讗讘诇 讘驻转 讗讬驻砖专 诇讜诪专 讚讻讬讜谉 砖讛讻转讜讘 拽讘注 诇讜 砖诐 讘驻谞讬 注爪诪讜 讚讻转讬讘 讗砖专 诇讗 讘诪住讻谞讜转 转讗讻诇 讘讛 诇讞诐 诇讗 谞驻讬拽 讻砖讘讬专讱 注诇讬' 讘讜专讗 驻专讬 讛讗讚诪讛 讜注讜讚 讚讘讘专讻转讛 讚拽讘注讜 诇讛 专讘谞谉 讛讜爪讬讗讜讛 诪讻诇诇 驻专讬 讻诇讜诪专 砖讗讬谞讜 诪讝讻讬专 讘讘专讻转讜 驻专讬 砖讜讘 讗讬谞讜 讬讜爪讗 讘讛 讘诇砖讜谉 驻专讬 讗讘诇 讘砖讛讻诇 讬讜爪讗 讘讻讜诇讛讜 诪驻谞讬 砖讛讜讗 讻讜诇诇 讛讻诇 讜讻谉 注讬拽专 讜讗注"讙 讚讗诪专讬谞谉 诇注讬诇 讚讻诇 讛讬讻讗 讚诪讘专讱 讘讞讟讛 砖讛讻诇 诇讗 诪讘专讻讬谉 讘住讜祝 讙' 讘专讻讜转 讛转诐 讛讜讗 讻讬 诪讘专讱 诪讚讬谞讬讛 砖讛讻诇 讗讜 讘驻讛"讗 砖讛讜讗 讘专讻转讜 讛专讗讜讬讛 诇讜 讻讙讜谉 讻讜住住 讗转 讛讞讟讛 诇讬讻讗 讘住讜祝 诪注讬谉 砖诇砖 诪砖讜诐 讚专讞诪谞讗 讻讬 讗讚讻专 讞讟讛 讘砖讘讞讛 讚讗专抓 讬砖专讗诇 讘砖讘注转 讛诪讬谞讬诐 诪砖讜诐 诪讝讜谉 讗讚讻专讛 讜讻讬讜谉 讚讻谉 讛讗讜讻诇讛 诇诪讝讜谉 讻讚专讻讛 讛讬讗 讟注讜谞讛 讘专讻讛 诇讘住讜祝 讗讘诇 砖诇讗 讻讚专讱 诪讝讜谉 诇讗 讗讘诇 讛讻讗 砖讗谞讬 讚讘专讻讛 讛专讗讜讬讛 诇驻转 讛讬讗 讛诪讜爪讬讗 讜讘讚讬注讘讚 讛讜讗 砖讬讜爪讗 讘砖讛讻诇: 



专讗讛 驻转 讜讗诪专 讻诪讛 谞讗讛 驻转 讝讜 讘专讜讱 讛诪拽讜诐 砖讘专讗讛 讬爪讗 讜讻讜'. 驻讬' 讚讛讜讬 诇讬讛 讻讘专讻转 砖讛讻诇 讚讘专讬 专' 诪讗讬专 讜讘讬专讜砖诇诪讬 驻住拽讜 讻专' 诪讗讬专:



谞讬诪讗 专讘 讛讜谞讗 讚讗诪专 讻专' 讬讜住讬. 讜讗注"讙 讚专讘 讛讜谞讗 诇讗 讗诪专 讗诇讗 讘驻转 讜讬讬谉 讗讘诇 讘砖讗专 讚讘专讬诐 诪讜讚讛 讗讬讻讗 诇诪讬诪专 讚拽住"讚 讛砖转讗 讚讻讬讜谉 讚讗诪专 专讘 讛讜谞讗 讚讗驻讬' 讘讬专讱 砖讛讻诇 讚讛讬讗 讘专讻讛 讚转拽讬谞讜 专讘谞谉 讘砖讗专 诪讬诇讬 讗驻"讛 诇讗 讬爪讗. 讻砖"讻 讻砖讘讬专讱 讘专讻讛 讚诇讗 转拽讬谞讜 诇讛 专讘谞谉 讻诇诇 讘砖讜诐 讚讘专 讚住"诇 讚诇讗 讬爪讗 讘砖讜诐 注谞讬谉: 



讚讗诪专 讘专讬讱 专讞诪谞讗 诪讗专讬 讚讛讗讬 驻转讗. 讜诇专' 讬讜讞谞谉 讚讘注讬 诪诇讻讜转 讛"讛 谞诪讬 讚讘注讬 诇讜诪专 讘专讬讱 专讞诪谞讗 诪诇讻讗 诪讗专讬 讚讛讗讬 驻转讗, 讜讬砖 住驻专讬诐 讚讙专住讬 讛讻讬 讘讛讚讬讗: 



住讚"讗 讛讬讻讗 讗诪专讬谞谉 讚讻讬 讗诪专讛 讘诇砖讜谉 讞讜诇 讬爪讗. 讛讬讻讗 讚讗诪专讛 讻讬 讛讬讻' 讚转拽讬谞讜 诇讛 专讘谞谉 砖讬讗诪专 讗讜转讜 注谞讬谉 注爪诪讜 讗讘诇 讛讻讗 讗讬诪讗 诇讗 拽诪"诇, 讜讛讗 谞诪讬 讗转讬讗 讻专' 诪讗讬专 讚诇注讬诇 讜砖诪注讬谞谉 诪讛讗 讚讗驻讬' 诪讟讘注 讗专讜讱 砖讗诪专讜 讘诪讟讘注 拽爪专 讬爪讗 讻讚讻转讬讘谞讗 讘驻"拽. 讜诇诪讗谉 讚驻专讬砖 讛转诐 讚诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 诇注砖讜转讜 诪讟讘注 拽爪专 砖驻讜转讞 讜讗讬谞讜 讞讜转诐 讗讜 讞讜转诐 讜讗讬谞讜 驻讜转讞 讛讻讗 谞诪讬 爪专讬讱 诇讞转讜诐 讚讗讬 诇讗 讗驻讬' 讬讚讬 讘专讻讛 专讗砖讜谞讛 砖诇 讘专讻转 讛诪讝讜谉 诇讗 讬爪讗 讚讗专讜讻讛 讛讬讗 砖讛讬讗 驻讜转讞转 讜讞讜转诪转, 讜讻讬讜谉 讚讻谉 爪专讬讱 诇讜诪专 讛讻讬 讘专讬讱 专讞诪谞讗 诪诇讻讗 诪讗专讬讛 讚讛讗讬 驻转讗 讘专讬讱 专讞诪谞讗 讚讝谉 讻讜诇讗 讻讚讬 砖讬讛讗 驻讜转讞 讘讘专讜讱 讜讞讜转诐 讘讘专讜讱. 讜讛讜讗 讛讚讬谉 诇讘专讻讛 讗讞转 诪注讬谉 砖诇砖 砖诇 诪讬谞讬 诪讝讜谞讜转 砖讛讜讗 诪谉 讛讚讬谉 驻讜讟专转 讙' 讘专讻讜转 砖诇 诪讝讜谉 讜讻谉 讙' 讘专讻讜转 驻讜讟专讜转 诪注讬谉 讙' 讘讗讜转讜 砖诇 诪讬谞讬 诪讝讜谞讜转 讗讘诇 砖诇 诪讬谞讬 驻讬专讜转 讗讬谉 诪注讬谉 砖诇砖 砖诇讛谉 驻讜讟专讜转 讙' 讘专讻讜转 讜诇讗 讙' 讘专讻讜转 砖诇 诪讝讜谉 驻讜讟专转 诪注讬谉 讙' 砖诇讛谉 诇驻讬 砖讗讬谞谉 诪讝讜谉 讜讗讬谉 讘诪注讬谉 讙' 砖诇讛谉 谞讝讻专 注谞讬谉 诪讝讜谉 讻诇诇 讛讬诇讻讱 讗讬谉 诇驻讟讜专 讙' 讘专讻讜转 讘诪注讬谉 讙' 砖诇讛谉 砖讗讬谉 讘讛诐 注谞讬谉 诪讝讜谉 讻诇诇 讜讗讬谉 诇驻讟讜专 诪注讬谉 讙' 砖诇讛谉 砖讗讬谞谉 注谞讬谉 诪讝讜谉 讻诇诇 讘讘专讻转 讙' 砖讛讜讗 注谞讬谉 诪讝讜谉: 



诇讗 注讘专转讬 砖诇讗 诇讘专讻讱 注诇讬讜 讜讻讜'. 驻讬专讜砖 讜诪讘专讻讛 讗讞专讜谞讛 拽讗诪专 讚讛讬讗 诪讚讗讜专讬讬转讗 讜专' 讬讜讞谞谉 讗诪专 诇讗 注讘专转讬 诪诇讘专讻讱 讜诪诇讛讝讻讬专 砖诪讱 讜诪诇讻讜转讱 注诇讬讜 讻诇讜诪专 讚讛"拽 讜诪诇讛讝讻讬专 砖诪讱 讻专讗讜讬 讜讛讬讬谞讜 讘讛讚讬 诪诇讻讜转 讜讻讬讜谉 讚讗讬讚讞讬 诇讬讛 讚讗讘讬讬 讚讛讗 转讬专爪讛 专' 讬讜讞谞谉 讛讚专讬谞谉 诇讻诇诇讬谉 讚专讘 讜专' 讬讜讞谞谉 讛诇讻讛 讻专' 讬讜讞谞谉: 



讜讛讗 注诇 讚讘专 砖讗讬谉 讙讬讚讜诇讜 诪谉 讛讗专抓 拽转谞讬. 驻讬专讜砖 讜讛讬讻讬 讗诪专转 讚专讘讜 诪讗专注讗 讜讛讗讬 讚转谞讬 诇讛讜 讞讚讗 讞讚讗 讜诇讗 注专讘讬谞讛讜 诪砖讜诐 讚讻讜诇讛讜 注谞讬谞诐 讞诇讜拽讬谉 讜谞拽讬讟 诇讻诇 讞讚 讘讗驻讬 谞驻砖讬讛. 讗讬 谞诪讬 讬砖 诇讜诪专 讚讛讻讬 砖诪注讬谞讛讜 讞讚讗 讞讚讗 讜住讚专谉 讻讬 讛讬讻讬 讚砖诪注讬谞讛讜:





讛诪讗讬专讬

讻讘专 讘讬讗专谞讜 讘诪砖谞讛 砖注诇 讻诇谉 讗诐 讗诪专 砖讛讻诇 讬爪讗 讗驻讬诇讜 讘驻转 讜讬讬谉 讘讚"讗 讘砖讘专讱 砖讛讻诇 砖讛讜讗 谞讜住讞 讛诪转讜拽谉 注诇 讬讚讬 讞讻诪讬诐 讜讗驻讬诇讜 讗诪专讜 讘诇砖讜谉 讞讜诇 砖讘专讻转 讛诪讝讜谉 讜砖讗专 讛讘专讻讜转 谞讗诪专讜转 讛诐 讘讻诇 诇砖讜谉 讻诪讜 砖讘讬讗专谞讜 讘拽"砖 讜转驻诇讛, 讜诪"诪 讗诐 注砖讛 讝讛 谞讜住讞 讘驻谞讬 注爪诪讜 讘讬谉 讘诇砖讜谉 讛拽讚砖 讘讬谉 讘诇砖讜谉 讞讜诇 讘讬谉 讘讘专讻讛 诇驻谞讬讜 讘讬谉 讘讘专讻讛 诇讗讞专讬讜 诇讗 讬爪讗 讻讙讜谉 诪讬 砖讗讜诪专 讻诪讛 谞讗讛 驻转 讝讜 讘专讜讱 讛诪拽讜诐 砖讘专讗讛 讗讜 砖讬讗诪专 讘专讬讱 专讞诪谞讗 诪专讬讛 讚讛讗讬 驻转讗 讜讻讬讜爪讗 讘讚讘专讬诐 讗诇讜, 讜讬砖 讗讜诪专 砖讬爪讗 讘诇砖讜谉 讝讛 讬讚讬 讛诪讜爪讬讗 讗讜 讬讬讚 讘专讻讛 专讗砖讜谞讛 诪讙' 讘专讻讜转 砖诇讗讞专讬讜 砖讛专讬 讘驻' 讛专讜讗讛 [谞"讚 注"讘] 讛转讘讗专 注诇 讗讞讚 诪谉 讛讞讻诪讬诐 砖讗诪专 诇讞讘专讜 砖谞转专驻讗 讘专讬讱 专讞诪谞讗 讚讬讛讘讱 谞讬讛诇谉 讜诇讗 讬讛讘讱 诇注驻专讗 讜谞驻讟专 讘讛诐 诪诇讘专讱 讘专讻转 讛讙讜诪诇 讻诪讜 砖讬转讘讗专 砖诐, 讜诇砖讬讟转谞讜 诇讗 讬爪讗 讗诇讗 讘讛讝讻专转 诪诇讻讜转 讜讘讞转讬诪讛 讻诪讜 砖讘讬讗专谞讜 讘驻专拽 讗', 讜诪讛 砖讗诪专 讻讗谉 讘专讬讱 专讞诪谞讗 诪专讬讛 讚讛讗讬 驻转讗 讜诇讗 讗诪专 讘专讬讱 专讞诪谞讗 诪诇讻讗 诪驻谞讬 砖诇讚注转 专讘 谞讗诪专讛 砖讗讬谞讜 诪爪专讬讱 诪诇讻讜转, 讜讻讘专 讬讚注转 专讘 讜专' 讬讜讞谞谉 讛诇讻讛 讻专' 讬讜讞谞谉:



驻专砖转 住讜讟讛 讜讜讬讚讜讬 诪注砖专 讜拽"砖 讜转驻诇讛 讜讘专讻转 讛诪讝讜谉 讜砖讘讜注转 讛注讚讜转 讻诇谉 谞讗诪专讬谉 讘讻诇 诇砖讜谉 讻诪讜 砖讬转讘讗专 讘诪住' 住讜讟讛:



讻诇 讘专讻讛 砖讗讬谉 讘讛 讛讝讻专转 讛砖诐 讜诪诇讻讜转 讗讬谞讛 讘专讻讛 讜专诪讝 诇讚讘专 讗诪专讜 讘转诇诪讜讚 讛诪注专讘 诪诪讛 砖讻转讜讘 讗专讜诪诪讱 讗诇拽讬 讛诪诇讱 讜讗讘专讻讛 砖诪讱 讜讚讜拽讗 讘诪讟讘注 拽爪专 讗讘诇 诪讟讘注 讗专讜讱 讘讘专讻讛 讛住诪讜讻讛 诇讞讘专转讛 讗讬谉 驻讜转讞 讘讛 讘讘专讜讱 讜讗讬谉 讞讜转诐 讘讛 讘诪诇讻讜转, 讜讘砖讗讬谞讛 住诪讜讻讛 讗注"驻 砖驻讜转讞 讘讛 讘讘专讜讱 讗讬谞讜 讞讜转诐 讘诪诇讻讜转 讜砖诪讗 转讗诪专 讘专讻讛 专讗砖讜谞讛 砖诇 砖诪谞讛 注砖专讛 讛讬讗讱 讗讬谉 讘讛 诪诇讻讜转, 驻专砖讜 讞讻诪讬 讛专讗砖讜谞讬诐 讛讟注诐 讛讜讗讬诇 讜诇讝讻讬专转 讗讘讜转 讛讜转拽谞讛 讜拽讜讚诐 讝诪谞诐 诇讗 讛讬转讛 诪诇讻讜转讜 诪驻讜专住诪转 讘驻讬 讛讘专讬讜转 诇讗 讛讝讻讬专讜 讘讛 诪诇讻讜转, 讜诪讻诇 诪拽讜诐 讛砖诇讬诪讜讛讜 讘住讜祝 讛讘专讻讛 讻讗诪专讜 诪诇讱 注讜讝专 讜讻讜', 讜诇讬 谞专讗讛 讟注诐 讛讚讘专 砖诇讗 谞讗诪专讛 讛讝讻专转 诪诇讻讜转 讗诇讗 讘讘专讻讛 讛谞注砖讬转 注诇 讘专讬讗转 讛注讜诇诐 讗讜 注诇 讛诪爪讜转 讻诇讜诪专 砖讛讜讗 讙讜讝专 讜注讜砖讛 讻专爪讜谞讜 讜讝讛讜 讻注讬谉 诪诇讻讜转 讛讗 讻诇 砖讛讜讗 转驻诇讛 讜讘拽砖转 专讞诪讬诐 讗讬谉 爪专讬讱 诪诇讻讜转祝
讛驻转 砖注驻砖讛 讜讛讬讬谉 砖讛拽专讬诐 讜转讘砖讬诇 砖注讘专讛 爪讜专转讜 讜讘砖专 讜讚讙讬诐 讜讞诇讘 讜讙讘讬谞讛 讜讘讬爪讬诐 讜讻诪讛讬谉 讜驻讟专讬讜转 讙讚讜诇讬 拽专拽注 讛诐 诪讻诇 诪拽讜诐 讗讬谉 注讬拽专 讬谞讬拽转诐 讗诇讗 诪谉 讛讗讜讬专 砖讛专讬 讘注驻专 诪讜注讟 讛诐 讙讚诇讬诐 注诇 讛注爪讬诐 讜注诇 讛讗讘谞讬诐:



讛谞讜讚专 诪谉 讛驻讬专讜转 讗住讜专 讘驻讬专讜转 讛讗专抓 讜诪讜转专 讘讻诪讛讬谉 讜驻讟专讬讜转 讜讗诐 讗诪专 讻诇 讙讚讜诇讬 拽专拽注 注诇讬 讗住讜专 讘讻诪讛讬谉 讜驻讟专讬讜转:



讻讘专 讬讚注转 砖讞讻诪讬诐 讙讝专讜 诇注砖专 驻讬专讜转 讛谞诇拽讞讜转 诪注诐 讛讗专抓 诪驻谞讬 砖注诪讬 讛讗专抓 讞砖讜讚讬谉 注诇 讛诪注砖专讜转 讜诪讻诇 诪拽讜诐 讬砖 讚讘专讬诐 砖讛拽诇讜 砖诇讗 诇注砖专谉 诪转讜讱 驻讞讬转讜转谉 诇讗 谞讞砖讚讜 注诪讬 讛讗专抓 注诇讬讛谉, 讜讛诐 讛砖讬转讬谉 讜讛诐 诪讬谉 砖诇 转讗谞讬诐 驻讞讜转讜转 讜讛专讬诪讬谉 讜讛诐 诪讬谉 砖诇 专讬诪讜谞讬诐 讜讛谉 诪转专讜拽谞讬诐 讘转讜讻谉, 讜讛注讜讝专讚讬谉 讜讘谞讜转 砖讜讞 讜讘谞讜转 砖拽诪讛 讜谞讜讘诇讜转 转诪专讛 讜讛诐 转诪专讬诐 砖诪转讞讬诇讬诐 诇讛转讘砖诇 讘拽讟谞讜转诐 讜讗讬谞谉 诪讙讬注讬诐 诇讻讱 注讚 砖讛诐 谞驻住讚讬诐 讜注谞讘讬诐 住讬转讜谞讬讜转 讜驻专讬 砖诇 爪诇祝, 讜讘砖诐 转诇诪讜讚 讛诪注专讘 砖诪注谞讜 砖讻诇 讗诇讜 讗祝 讘讜讚讗讬 砖讗讬谉 诪注砖专讬谉 讻谉 诪驻谞讬 砖住转诪谉 讛驻拽专 讜住讜讙讬讗 讝讜 诪注讬讚讛 讛驻讱 讛讚讘专讬诐 砖讛专讬 讗诪专讜 讘讛 砖诇 住驻拽 讛讜讗 讚诇讗 诪注砖专讬谞谉 讛讗 讜讚讗讬 诪注砖专讬谞谉:



驻讬专讜转 砖讛砖讬专谉 讛专讜讞 诇专砖讜转 讛专讘讬诐 讛讜讗讬诇 讜谞注砖讜 讛驻拽专 讗注"驻 砖诇拽讟讜谉 讜注砖讗谉 讙讜专谉 诪谉 讛讚讬谉 驻讟讜专 诪谉 讛诪注砖专 砖讛专讬 讛诪驻拽讬专 讻专诪讜 讜诇诪讞专 讛砖讻讬诐 讜讘爪专讜 驻讟讜专 诪谉 讛诪注砖专 讗诇讗 讞讻诪讬诐 讙讝专讜 讜讛讞诪讬专讜 诇诪注砖专 诪驻谞讬 讛讞砖讚 讗驻讬诇讜 诇拽讟 砖讻讞讛 讜驻讗讛 砖注砖讗谉 讘讙专谉 讛讜拽讘注讜 诇诪注砖专 诪驻谞讬 讛讞砖讚 讜讛讜讗 砖讗诪专讜 讘诪住讻转 住讜讟讛 [诪"讙 注"讘] 讚讚讜拽讗 讘砖讚讛 讗讘诇 讘注讬专 拽诇讗 讗讬转 诇讛讜 讜讬砖 讞讜诇拽讬诐 讘讝讛:





转讜住驻讜转 专讗"砖

讜专讬"讗 讗驻讬诇讜 驻转 讜讬讬谉. 讜讛讬诇讻转讗 讻专' 讬讜讞谞谉 诇讙讘讬 专讘 讛讜谞讗 讜讙诐 拽讬讬"诇 讻专' 诪讗讬专 讚讗诪专 讗诐 讗诪专 注诇 讛驻转 讘专讜讱 讛诪拽讜诐 砖讘专讗讜 讬爪讗 讗注"讙 讚拽讬讬"诇 专' 诪讗讬专 讜专' 讬讜住讬 讛诇讻讛 讻专' 讬讜住讬 [讛讗] 讘讬专讜砖诇诪讬 驻住拽 讛诇讻讛 讻专' 诪讗讬专 讚讙专住讬' 讛转诐 专' 讬注拽讘 讘专 讗讞讗 讘砖诐 砖诪讜讗诇 讗诪专 讛诇讻讛 讻专' 诪讗讬专 讜讙诐 诇讻讗讜专讛 专' 讬讜讞谞谉 住讘专 讻专"诪, 讜谞专讗讛 讚诇讗 讙专住讬 讘驻诇讜讙转讬讬讛讜 讚专"诪 讜专' 讬讜住讬 专讗讛 讗转 讛转讗谞讛 讗诇讗 专讗讛 讗转 讛驻转 诇讞讜讚讬讛 讜诇讗 驻诇讬讙讬 讗诇讗 讘驻转 诇讞讜讚讬讛 讜谞讬诪讗 讻转谞讗讬 拽讗讬 [专"讬] 讗诇讬砖谞讗 [讚转谞讗] 拽诪讗 讜讗讬 讛讜讬 讙专讬住 转讗谞讛 讘驻诇讜讙转讬讬讛讜 诪讗讬 拽讗诪专 谞讬诪讗 讻转谞讗讬 (讛讜讗) [讛讗] 诇讗 驻诇讬讙讬 讗诇讗 讘驻转 讜讬讬谉 讜讘讻诇 砖讗专 讚讘专讬诐 讗驻讬诇讜 讗诐 砖谞讛 诪诪讟讘注 [砖讟讘注讜] 讘讜 讞讻诪讬诐 讬爪讗:



讬爪讗 讬讚讬 讘专讻讛 专讗砖讜谞讛. 讜讻专' 诪讗讬专 住讘讬专讗 诇讬讛 讜讗讜转讛 讘专讻讛 砖讬讬讻讗 讘讬谉 讘转讞诇讛 讘讬谉 讘住讜祝, 讜讬讜爪讗 讘讛 讘讘专讻转 讛诪讜爪讬讗 讗诐 讗诪专讛 转讞诇讛 讜讘专讻转 讛讝谉 讗诐 讗诪专讛 讘住讜祝:



讗诪专 讗讘讬讬 讻讜转讬讛 讚专讘 诪住转讘专讗. 爪"注 讗诐 讛诇讻讛 讻专讘 诪讚拽讗诪专 讗讘讬讬 讻讜转讬讛 诪住转讘专讗 讜讗讬谉 爪专讬讱 诪诇讻讜转 讜谞驻拽讗 诪讬谞讬讛 砖讗诐 讚讬诇讙 诪诇讻讜转 诇讗 讬讞讝讜专 讜讬讘专讱 讚讛讜讬讗 讘专讻讛 诇讘讟诇讛 (讜讗注"讙 讚专讘). [讜专讘] 讛讗讬 讙讗讜谉 驻住拽 讻专' 讬讜讞谞谉 讜讛"讛 诇注讬诇 讙讘讬 讘谞讬诪讬谉 专注讬讗 爪专讬讱 诇讛讝讻讬专 诪诇讻讜转. 讜讬"住 砖讙讜专住讬谉 讻谉 讘驻讬专讜砖 讜诇专' 讬讜讞谞谉 讚讗诪专 讻诇 讘专讻讛 砖讗讬谉 注诪讛 诪诇讻讜转 讗讬谞讛 讘专讻讛 [讚讗诪专] 讘专讬讱 专讞诪谞讗 诪诇讻讗 诪讗专讬讛 讚讛讗讬 驻转讗:



注诇 讛讞诇讘 讜注诇 讛讙讘讬谞讛 讜注诇 讛讘讬爪讛 讗讜诪专 砖讛讻诇. 讛讗讬 转谞讗 砖讜谞讛 讻诇 讛讚讜诪讬诐 讝讛 诇讝讛 讘讞讚 讝讜讙讗 (讗讜) 讗"谞 讛讻讬 砖诪注讬谞讛讜 讜讙专住讬谞讛讜:



讘讜砖诇讬 讻讜诪专讗. 驻专"讞 转诪专讬诐 砖讗讬谞谉 谞讙诪专讬谉 诇讗讻讬诇讛 讜讻讜诪专讬谉 讗讜转谉 讘转讘谉 讗讜 讘注驻专 讜诪转讞诪诪讬谉 讜诪转讘砖诇讬谉 讻诪讜 诪讻诪专 (讘砖讚讛) [讘砖专讗 驻住讞讬诐 讚祝 谞"讞 注"讗, 注诇] 讛讻讜诪专 砖诇 (注谞讘讬诐) [讝讬转讬诐]:



诪讗讬 讘谞讜转 砖讜讞 转讗讬谞讬 讞讬讜专转讗. 转讬诪讗 讚诪砖诪注 讛讻讗 讚讙专讜注讜转 讛诐 讜诇讻讱 讗讬谞谉 讞砖讜讘讜转 讘注讬谞讬 注诐 讛讗专抓 (讻讚驻专砖"讬) 讜讗诇讜 讘驻"拽 讚砖讘讜注讜转 [讚祝 讬"讘 注"讗] 拽讗诪专 拽讬抓 诇诪讝讘讞 讻讘谞讜转 砖讘注 诇讗讚诐, 驻讬' 转讗讬谞讬诐 砖专讙讬诇讬谉 诇讗讜讻诇谉 讘拽讬谞讜讞 住注讜讚讛, 讗诇诪讗 讞砖讜讘讜转 讛谉 讜讘谞讜转 砖讘注 讜讘谞讜转 砖讜讞 讛讻诇 讗讞讚 讻讚讗诪专讬谞谉 讘讘"专 讘谞讜转 砖讘注 砖讙专诪讜 讝' 讬诪讬 讗讘诇讜转 诇注讜诇诐 讜讘谞讜转 砖讜讞 [诇驻讬 砖讙专诪讜] 砖讜讞讛 诇讗讚诐. 讜讬"诇 讚讜讚讗讬 讞砖讜讘讜转 讛谉 讗诇讗 砖讬砖 诪讛谉 讛专讘讛 讜讗讬谞谉 讞砖讜讘讜转 讘注讬谞讬 (注诐] 讛讗专抓 讜诇讗 (谞讞砖讘讜) [谞讞砖讚讜] 诪诇注砖专谉. 讜拽砖讛 诪讛讗 讚讗诪专讬谞谉 讘驻"拽 讚注讘讜讚转 讻讜讻讘讬诐 [讬"讚.] 讛讜住讬驻讜 注诇讬讛谉 讗诇讻住讜谉 讛讗讬爪讟专讜讘诇讬谉 诪讜讻住住讬谉 讜讘谞讜转 (砖讘讞) 砖讜讞] 讜讻讬讜谉 砖讟讜讘讜转 讛谉 诪注讬拽专讗 诪讗讬 住讘讜专 砖诇讗 讞讬讬讘讜诐 讘砖讘讬注讬转. 讜讗讜诪专 专"转 讚讙专住讬' 讛转诐 诪讜讻住住讬谉 讘谞讜转 砖讜讞 讘诇讗 讜讗"讜 讜诪讬谉 讛讜讗 讚诪拽专讬 讛讻讬 讜讛讻讬 讗诪专讬谞谉 讘驻"拽 讚讘讻讜专讜转 [讚祝 讞'] 讛讗专讬 讜讛讚讜讘 讜讛讘专讚诇住 注讬讘讜专谉 讙' 砖谞讬诐 讜讻谞讙讚谉 讘讗讬诇谉 讘谞讜转 砖讜讞 讜讘转专 讛讻讬 拽讗诪专 谞讞砖 诇讝' 砖谞讬诐 讜诇讗讜转讜 专砖注 诇讗 诪爪讬谞讜 讞讘专 讜讬"讗 诪讜讻住住讬谉 讘谞讜转 砖讜讞, 讜注讜讚 讗讜诪专 专"转 诪注讬拽专讗 住讘讜专 讻讬讜谉 砖讬砖 诪讞谞讬讟转谉 注讚 砖注转 讙诪专 驻专讬 讙' 砖谞讬诐 诇讗 讞砖讬讘讬 讜诇讘住讜祝 住讘讜专 讻讬讜谉 砖讬砖 讘讛诐 驻讬专讜转 讻讗讬诇谉 讘讻诇 砖谞讛 讻讚诪砖诪注 讘讬专讜砖诇诪讬 讞砖讬讘讬 讜谞讜讛讙 讘讛谉 砖讘讬注讬转 讻讚转谞谉 讘谞讜转 砖讜讞 砖讘讬注讬转 砖诇讛谉 砖谞讬讛:





砖讬讟讛 诪拽讜讘爪转

讜注诇 讻讜诇诐 砖讗诪专 砖讛讻诇 讬爪讗. 讗讬转诪专 专讘 讛讜谞讗 讗诪专 讻讜' 讜专' 讬讜讞谞谉 讗诪专 讗驻讬诇讜 驻转 讜讬讬谉 - 讜拽讬讬诪讗 诇谉 讻专' 讬讜讞谞谉 讚讛诇讻转讗 讻讜转讬讛 诇讙讘讬讛 讚专讘 讛讜谞讗. 讜讗讬讻讗 诇诪砖诪注 诪讬谞讛 谞诪讬 讚诪讬 砖讘讬专讱 注诇 讛讬讬谉 讘讜专讗 驻专讬 讛注抓 讬爪讗 讚讛讗 讞讝讬谞谉 讚诇讗 拽驻讚讬谞谉 讘讘专讻讛 讚讬诇讬讛 讚讗驻讬诇讜 讻砖讘讬专讱 讘专讻讛 讗讞专转 砖讗讬谞讛 讘专讻转讜 讬爪讗. 讗讘诇 讘驻转 讗讬驻砖专 诇讜诪专 讚讻讬讜谉 砖讛讻转讜讘 拽讘注 诇讜 砖诐 讘驻谞讬 注爪诪讜 讚讻转讬讘 讗砖专 诇讗 讘诪住讻谞讜转 转讗讻诇 讘讛 诇讞诐 诇讗 谞驻讬拽 讻砖讘讬专讱 注诇讬讛 讘讜专讗 驻专讬 讛讗讚诪讛. 讜注讜讚 讚讘讘专讻转讛 讚拽讘注讜 诇讛 专讘谞谉 讛讜爪讬讗讜讛 诪讻诇诇 驻专讬 讻诇讜诪专 砖讗讬谞讜 诪讝讻讬专 讘讘专讻转讜 驻专讬 砖讜讘 讗讬谞讜 讬讜爪讗 讘讛 讘诇砖讜谉 驻专讬. 讗讘诇 讘砖讛讻诇 讬讜爪讗 讘讻讜诇讛讜 诪驻谞讬 砖讛讜讗 讻讜诇诇 讛讻诇 讜讻谉 注讬拽专. 讜讗祝 注诇 讙讘 讚讗诪专讬谞谉 诇注讬诇 讚讻诇 讛讬讻讗 讚诪讘专讱 讘讞讟讛 砖讛讻诇 诇讗 诪讘专讻讬谉 讘住讜祝 砖诇讜砖 讘专讻讜转 讛转诐 讛讜讗 讻讬 诪讘专讱 诪讚讬谞讬讛 砖讛讻诇 讗讜 讘讜专讗 驻专讬 讛讗讚诪讛 砖讛讜讗 讘专讻转讜 讛专讗讜讬讛 诇讜 讻讙讜谉 讻讜住住 讗转 讛讞讟讛 诇讬讻讗 讘住讜祝 诪注讬谉 砖诇砖 诪砖讜诐 讚专讞诪谞讗 讻讬 讗讚讻专 讞讟讛 讘砖讘讞讛 讚讗专抓 讬砖专讗诇 讘砖讘注转 讛诪讬谞讬诐 诪砖讜诐 诪讝讜谉 讗讚讻专讛. 讜讻讬讜谉 讚讻谉 讛讗讜讻诇讛 诇诪讝讜谉 讻讚专讻讛 讛讬讗 讟注讜谞讛 讘专讻讛 诇讘住讜祝 讗讘诇 砖诇讗 讻讚专讱 诪讝讜谉 诇讗. 讗讘诇 讛讻讗 砖讗谞讬 讚讘专讻讛 讛专讗讜讬讛 诇驻转 讛讬讗 讛诪讜爪讬讗 讜讘讚讬注讘讚 讛讜讗 砖讬讜爪讗 讘砖讛讻诇:


专讗讛 驻转 讜讗诪专 讻诪讛 谞讗讛 驻转 讝讜 讘专讜讱 讛诪拽讜诐 砖讘专讗讛 讬爪讗 讜讻讜' - 驻讬专讜砖 讚讛讜讬 诇讬讛 讻讘专讻转 砖讛讻诇. 讚讘专讬 专' 诪讗讬专. 讜讘讬专讜砖诇诪讬 驻住拽讜 讻专' 诪讗讬专:


谞讬诪讗 专讘 讛讜谞讗 讚讗诪专 讻专' 讬讜住讬 - 讜讗祝 注诇 讙讘 讚专讘 讛讜谞讗 诇讗 讗诪专 讗诇讗 讘驻转 讜讬讬谉 讗讘诇 讘砖讗专 讚讘专讬诐 诪讜讚讛. 讗讬讻讗 诇诪讬诪专 讚拽讗 住诇拽讗 讚注转讬谉 讛砖转讗 讚讻讬讜谉 讚讗诪专 专讘 讛讜谞讗 讚讗驻讬诇讜 讘讬专讱 砖讛讻诇 讚讛讬讗 讘专讻讛 讚转拽讬谞讜 专讘谞谉 讘砖讗专 诪讬诇讬 讗驻讬诇讜 讛讻讬 诇讗 讬爪讗 讻诇 砖讻谉 讻砖讘讬专讱 讘专讻讛 讚诇讗 转拽讬谞讜 诇讛 专讘谞谉 讻诇诇 讘砖讜诐 讚讘专 讚住讘讬专讗 诇讬讛 讚诇讗 讬爪讗 讘砖讜诐 注谞讬谉:


讚讗诪专 讘专讬讱 专讞诪谞讗 诪讗专讬 讚讛讗讬 驻转讗 - 讜诇专' 讬讜讞谞谉 讚讘注讬 诪诇讻讜转 讛讜讗 讛讚讬谉 谞诪讬 讚讘注讬 诇讜诪专 讘专讬讱 专讞诪谞讗 诪诇讻讗 诪讗专讬 讚讛讗讬 驻转讗. 讜讬砖 住驻专讬诐 讚讙专住讬 讛讻讬 讘讛讚讬讗:


住诇拽讗 讚注转讱 讗诪讬谞讗 讛讬讻讗 讗诪专讬谞谉 讚讻讬 讗诪专讛 讘诇砖讜谉 讞讜诇 讬爪讗 讛讬讻讗 讚讗诪专讛 讻讬 讛讬讻讗 讚转拽讬谞讜 诇讛 专讘谞谉 砖讬讗诪专 讗讜转讜 注谞讬谉 注爪诪讜 讗讘诇 讛讻讗 讗讬诪讗 诇讗 拽讗 诪砖诪注 诇谉 -讜讛讗 谞诪讬 讗转讬讗 讻专' 诪讗讬专 讚诇注讬诇. 讜砖诪注讬谞谉 诪讛讗 讚讗驻讬诇讜 诪讟讘注 讗专讜讱 砖讗诪专讜 讘诪讟讘注 拽爪专 讬爪讗 讻讚讻转讬讘谞讗 讘驻专拽 拽诪讗. 讜诇诪讗谉 讚驻专讬砖 讛转诐 讚诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 诇注砖讜转讜 诪讟讘注 拽爪专 砖驻讜转讞 讜讗讬谞讜 讞讜转诐 讗讜 讞讜转诐 讜讗讬谞讜 驻讜转讞. 讛讻讗 谞诪讬 爪专讬讱 诇讞转讜诐 讚讗讬 诇讗 讗驻讬诇讜 讬讚讬 讘专讻讛 专讗砖讜谞讛 砖诇 讘专讻转 讛诪讝讜谉 诇讗 讬爪讗 讚讗专讜讻讛 讛讬讗 砖讛讬讗 驻讜转讞转 讜讞讜转诪转. 讜讻讬讜谉 讚讻谉 爪专讬讱 诇讜诪专 讛讻讬 讘专讬讱 专讞诪谞讗 诪诇讻讗 诪讗专讬讛 讚讛讗讬 驻转讗 讘专讬讱 专讞诪谞讗 讚讝谉 讻讜诇讗 讻讚讬 砖讬讛讗 驻讜转讞 讘讘专讜讱 讜讞讜转诐 讘讘专讜讱. 讜讛讜讗 讛讚讬谉 诇讘专讻讛 讗讞转 诪注讬谉 砖诇砖 砖诇 诪讬谞讬 诪讝讜谞讜转 砖讛讜讗 诪谉 讛讚讬谉 驻讜讟专转 砖诇讜砖 讘专讻讜转 砖诇 诪讝讜谉 讜讻谉 砖诇讜砖 讘专讻讜转 驻讜讟专讜转 诪注讬谉 砖诇讜砖 讘讗讜转讜 砖诇 诪讬谞讬 诪讝讜谞讜转. 讗讘诇 砖诇 诪讬谞讬 驻讬专讜转 讗讬谉 诪注讬谉 砖诇砖 砖诇讛谉 驻讜讟专转 砖诇讜砖 讘专讻讜转 讜诇讗 砖诇讜砖 讘专讻讜转 砖诇 诪讝讜谉 驻讜讟专讜转 诪注讬谉 砖诇讜砖 砖诇讛谉 诇驻讬 砖讗讬谞谉 诪讝讜谉 讜讗讬谉 讘诪注讬谉 砖诇讜砖 砖诇讛谉 谞讝讻专 注谞讬谉 诪讝讜谉 讻诇诇 讛讬诇讻讱 讗讬谉 诇驻讟讜专 砖诇讜砖 讘专讻讜转 讘诪注讬谉 砖诇讜砖 砖诇讛谉 砖讗讬谉 讘讛诐 注谞讬谉 诪讝讜谉 讻诇诇 讜讗讬谉 诇驻讟讜专 诪注讬谉 砖诇讜砖 砖诇讛谉 砖讗讬谞谉 注谞讬谉 诪讝讜谉 讻诇诇 讘讘专讻转 砖诇讜砖 砖讛讜讗 注谞讬谉 诪讝讜谉:


诇讗 注讘专转讬 砖诇讗 诇讘专讻讱 注诇讬讜 讜讻讜' - 驻讬专讜砖 讜诪讘专讻讛 讗讞专讜谞讛 拽讗诪专 讚讛讬讗 诪讚讗讜专讬讬转讗:


讜专' 讬讜讞谞谉 讗诪专 诇讗 注讘专转讬 诪诇讘专讻讱 讜诪诇讛讝讻讬专 砖诪讱 讜诪诇讻讜转讱 注诇讬讜 - 讻诇讜诪专 讚讛讻讬 拽讗诪专 讜诪诇讛讝讻讬专 砖诪讱 讻专讗讜讬 讜讛讬讬谞讜 讘讛讚讬 诪诇讻讜转. 讜讻讬讜谉 讚讗讬讚讞讬 诇讬讛 讚讗讘讬讬 讚讛讗 转讬专爪讛 专' 讬讜讞谞谉 讛讚专讬谞谉 诇讻诇诇讬谉 讚专讘 讜专' 讬讜讞谞谉 讛诇讻讛 讻专' 讬讜讞谞谉:


讜讛讗 注诇 讚讘专 砖讗讬谉 讙讬讚讜诇讜 诪谉 讛讗专抓 拽转谞讬 - 驻讬专讜砖 讜讛讬讻讬 讗诪专转 讚专讘讜 诪讗专注讗. 讜讛讗讬 讚转谞讬 诇讛讜 讞讚讗 讞讚讗 讜诇讗 注专讘讬谞讛讜 诪砖讜诐 讚讻讜诇讛讜 注谞讬谞讬诐 讞诇讜拽讬谉 讜谞拽讬讟 诇讻诇 讞讚 讘讗驻讬 谞驻砖讬讛. 讗讬 谞诪讬 讬砖 诇讜诪专 讚讛讻讬 砖诪注讬谞讛讜 讞讚讗 讞讚讗 讜住讚专谉 讻讬 讛讬讻讬 讚砖诪注讬谞讛讜:





诪讛专砖"讗 - 讞讬讚讜砖讬 讛诇讻讜转

讘讚"讛 谞讬诪讗 专"讛 讻讜' 讜讗"转 讛讬讻讬 诪爪讬 住讜讘专 讻讜' 讜讬砖 诪驻专砖讬诐 讚诪爪讬 诇诪讬诪专 讚讗驻讬诇讜 专"讬 讻讜' 注讻"诇 诇讻讗讜专讛 转讬专讜爪诐 转诪讜讛 讚讗"讻 诪爪讬谞谉 诇诪讬诪专 谞诪讬 诪讛讗讬 讟注诪讗 讚专' 讬讜讞谞谉 住讘专 砖驻讬专 讻专' 讬讜住讬 讚诇讗 拽讗诪专 专' 讬讜住讬 讚诇讗 讬爪讗 讗诇讗 讘讘专讜讱 讛诪拽讜诐 砖讗讬谞讛 讘专讻讛 讻诇诇 讗讘诇 讘砖讛讻诇 诪讜讚讛 讗驻讬诇讜 讘驻转 讜讬讬谉 讻专' 讬讜讞谞谉 讜讛诪转专抓 谞诪讬 讛讜讛 诇讬讛 诇讗驻诇讜讙讬 讘讛讻讬 诇专"讬 讜讬砖 诇讬讬砖讘 讚转诇诪讜讚讗 讜讚讗讬 诇讗 谞讬讞讗 诇讬讛 讘讛讱 住讘专讗 诇讗驻诇讜讙讬 讘讬谉 讘专讜讱 讛诪拽讜诐 诇讘专讻转 砖讛讻诇 讗诇讗 讚诇专讘 讛讜谞讗 注"讻 爪专讬讻讬谉 诇讚讞讜拽讬 讘讛讻讬 讚讗"讻 转拽砖讬 诇专讘 讛讜谞讗 讚诇讗 讗转讬 讻诪讗谉 讗讘诇 诇专' 讬讜讞谞谉 诇讬转 诇谉 诇驻诇讜讙讬 讘讛讻讬 讻讬讜谉 讚讗转讬 讘驻砖讬讟讜转 讻专"诪 讜讛诪转专抓 讛砖讬讘 讚诇专"讛 谞诪讬 诇讬转 诇谉 诇驻诇讜讙讬 讘讛讻讬 讗诇讗 讗谞讗 讚讗诪专讬 讗驻讬诇讜 讻专"诪 讻讜' 讜专"讬 讗诪专 诇讱 讗谞讗 讚讗诪专讬 讗驻讬诇讜 诇专"讬 讻讜' 讜讗讬转 诇谉 诇驻诇讜讙讬 讘诪诇转讗 讗讞专讬转讬 讜讛讬讬谞讜 诪砖讜诐 讚拽讗诪专 讘专讻讛 讚诇讗 转拽讬谞讜 讻讜' 讜讚讜"拽:


讘讚"讛 讗诪专 讗讘讬讬 讻讜' 讬"诪 讚诪住转讘专讗 讘专讬讬转讗 讻讜讜转讬讛 讜诪讬讛讜 讻讜' 注讻"诇 专"诇 讚诇讬转 诇谉 诇驻专讜砖讬 讚诪住转讘专 诇讬讛 诇讗讘讬讬 讻专讘 讚讗"讻 讜讚讗讬 讚讛讜讛 讛诇讻转讗 讻专讘 讻讬讜谉 讚讗讘讬讬 住"诇 讻讜讜转讬讛 讗诇讗 讚讬"诪 讚讛"拽 讗讘讬讬 讚讛讘专讬讬转讗 诪住转讘专讗 讻讜讜转讬讛 诪讚诇讗 拽转谞讬 谞诪讬 讜诪诇讻讜转讱 注诇讬讜 讜诪讬讛讜 专讘 讗诇驻住 驻住拽 讻专"讬 讜诪转专抓 诇讛 诇讛讘专讬讬转讗 讚诇讗 拽转谞讬 讜诪诇讻讜转讱 讚讗讟讜 讻讬 专讜讻诇讗 诇讬转谞讬 讜诇讬讝讬诇 讻诪"砖 讛转讜住' 讘住讜祝 讜拽"诇:


讘讗"讚 砖讗诐 讛讬讛 诪讚诇讙 诪诇讻讜转 砖诇 讘专讻转 讛诪讜爪讬讗 砖爪专讬讱 诇讞讝讜专 讻讜' 注讻"诇 谞拽讟讬 讛讱 讘专讻讛 讚讛诪讜爪讬讗 诪砖讜诐 讛讗 讚诇注讬诇 讚讘专讬讱 讘专讬讱 专讞诪谞讗 诪专讬讛 讻讜' 讜诇讗 谞拽讟 谞诪讬 诪诇讻讗 讜注讬讬谉 讘专讗"砖 讚讗讬讻讗 讚讙专住讬 讘砖诪注转讬谉 讘驻讬' 讜诇专"讬 讻讜' 讚讗诪专 讘专讬讱 专讞诪谞讗 诪诇讻讗 诪专讬讛 讚讛讗讬 驻讬转讗 注"砖 讜拽"诇:


讘讗"讚 讜讘专讻讜转 砖诇 砖诪讜"注 讗讬谉 讘讛谉 诪诇讻讜转 讻讜' 注讻"诇 诪砖讗专 讘专讻讜转 讚讬"讞 讚讗讬谞谉 驻讜转讞讬谉 讘讘专讜讱 诪砖讜诐 讚讛讜讜 讘专讻讜转 讛住诪讜讻讜转 讜讚讗讬 讚诇"拽 诇讛讜 讚讗讬谉 讚专讱 诇讛讝讻讬专 诪诇讻讜转 讗诇讗 讘驻讜转讞转 讘讘专讜讱 讗诇讗 诪讘专讻讛 专讗砖讜谞讛 讚讬"讞 拽砖讬讗 诇讛讜 讚驻讜转讞转 讘讘专讜讱 讜讻谉 讛讜讗 讘讛讚讬讗 讘专讗"砖 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 诪诇讛讝讻讬专  砖诪讱 讻讜'. 讜讘住讜祝 诪住讻转 诪注"砖 讗讬转讗 拽爪转 讘注"讗 诇讗 注讘专转讬 诪诪爪讜转讬讱 诇讗 讛驻专砖转讬 讻讜' 讜诇讗 砖讻讞转讬 诪诇讘专讻讱. 讜诪诇讛讝讻讬专 砖诪讱 注诇讬讜 讜驻讬专砖 专砖"讬 讘讞讜诪砖 诪诇讘专讻讱 注诇 讛驻专砖转 讛诪注砖专讜转 注讻"诇 讜讻' 讛专讗"诐 驻讬专讜砖 诇讗 砖讻讞转讬 诪诇讘专讻讱 讘注转 讛驻专砖转 讛诪注砖专讜转 诇讗 诪诇讘专讱 讘专讻转 讛驻专砖转 讛诪注砖专讜转 砖讛讜讗 谞讜住讞 讛讘专讻讛 砖转拽谞讜 讗谞砖讬 讻谞讛"讙 讻讜' 砖讘专讻转 讻诇 讛诪爪讜转 讗讬谞谉 讗诇讗 诪讚讘专讬讛诐 讻讜' 注"砖 讜讗讜诇讬 谞注诇诐 诪诪谞讜 住讜讙讬讗 讚讛讻讗 讚诪讜讻讞 讘讛讚讬讗 讚讗谞讜住讞 讘专讻转 讛驻专砖转 诪注砖专讜转 拽讗讬 讚讗讘专讻转 讻诇 讛诪爪讜转 诪讬讬转讬 诇讬讛 讛讻讗 讚讘注讬 砖诐 讜讙诐 砖谞讜住讞讛 转拽谞讜 讗谞砖讬 讻谞讛"讙 诪"诪 注讬拽专 讛讘专讻讜转 住诪讻讜讛 讗讛讗讬 拽专讗 讜注谞讬谞讜 讚讘注讬 讘讻诇 讘专讻讛 砖诐 诇讬讬讞讚 砖诪讜 注诇 讻诇 诪讬谉 讜诪讬谉 诪注讬谉 讘专讻讜转讬讜 讜诪"讚 讚讘注讬 谞诪讬 诪诇讱 讛讜讗 诪讛"讟 讚诪诇讱 讛讜讗 诪讜专讛 注诇 讗讞讚讜转讜 砖讛讜讗 诪诇讱 诪诇讻讬 讛诪诇讻讬诐 讜诇讻讱 讘注砖专讛 诪诇讻讬讜转 讘专"讛 诪住讬讬诐 讛' 讗讞讚 讜拽"诇:





讞讻诪转 砖诇诪讛

讙诪专讗 讬爪讗 讬讚讬 讘专讻讛 专讗砖讜谞讛 讻讜'. 谞"讘 诇驻讬 驻砖讜讟讜 讗讬讬专讬 讘讘专讻转 讛诪讜爪讬讗 讜讗讞专讜谞讬诐 讛讜住讬驻讜 讚讬爪讗 讗驻讬诇讜 讘讘专讻转 讛讝谉 讻驻讬专砖"讬 讜注讬讬谉 讘讞讚讜砖讬 专砖讘"讗:


专砖"讬 讘讚"讛 诪讬谉 拽诇诇讛 讞讜诪抓 讜谞讜讘诇讜转 讻讜' 谞"讘 讛讬讬谞讜 讗诇讬讘讗 讚诇讬砖谞讗 讘转专讗 讚转诇诪讜讚讗 讚讗诪专 讘诪转谞讬' 讻"注 诇讗 驻诇讬讙讬 讚讘讜砖诇讬 讻讜诪专讗 讛讬讗 讜注讜讚 诇驻讬 讛讗诪转 讬讛讬讛 谞讜讘诇讜转 讚诪转谞讬' 讘讜砖诇讬 讻讜诪专讗 诇讻"注 讜诪讗谉 讚驻讬' 转诪专讬 讚讝讬拽讗 讛讜讗 注讜诪讚 讘拽讜砖讬讗 讻诪讜 砖讗驻专砖 诇拽诪谉:


转讜住' 讘讚"讛 谞讬诪讗 讻讜' 讜讬"诪 讚诪爪讬 讻讜' 讗诇讗 讘讘专讜讱 讛诪拽讜诐 讻讜' 讻爪"诇:


讘住"讛 谞"讘 讗讘诇 驻转 讜讬讬谉 诪住转诪讗 讞砖讘讬谞谉 砖讛讻诇 诇讙讘讬讬讛讜 讻讘专讜讱 讛诪拽讜诐 讜讚讜"拽:


讘讚"讛 讗诪专 讗讘讬讬 讻讜' 砖诪讜谞讛 注砖专讛 讗讬谉 讘讛谉 诪诇讻讜转 讚讗讬谞谉 讘讗讬谉 讘驻转讬讞讛 讜讘讞转讬诪讛 讗讬谉 砖讬讬讱 诪诇讻讜转 讗讘诇 讗诇讛讬 讻讜' 讛讬讬谞讜 讻诪讜 诪诇讻讜转 讻诪讜 砖诪注 讬砖专讗诇 讛' 讗诇讛讬谞讜 讛' 讗转讚 讚讛讜讬 讘诪拽讜诐 诪诇讻讜转 讜诇驻讬 诪讛 讚驻专讬砖讬转 讻诇 讛讬讻讗 讻讜' 讻诪讜 诪诇讻讜转 谞讬讞讗 讜诇专讘讬 讬讜讞谞谉 讻讜' 讻爪"诇:





专砖"砖

讙诪专讗 专讛"讗 讞讜抓 诪谉 讛驻转 讜诪讛"讬. 谞"诇 讚讟注诪讜 讚讘砖诇诪讗 讘砖讗专讬 驻讛"注 讜驻讛"讗 讚诪转讞诇讛 诇讗 讟讘注讜 讞讻诪讬诐 注诇讬讛诐 专拽 讘专讻讛 讻诇诇讬转 讻诪讜 讘驻讛"注 讚讻讜诇诇 讻诇 驻讬专讜转 讛讗讬诇谉. 讜讻谉 讘驻讛"讗 讻讜诇诇 讻诇 驻讬专讜转 讛讗专抓 诇讻谉 讬讜爪讗 讘讚讬注讘讚 讘砖讛讻诇 讚诇讗 讛讜讬 砖讬谞讜讬 讻"讻 诪诪讟讘注 讚讛讜讬 诪讻诇诇 诇讻诇诇 诪砖讗"讻 驻转 讜讬讬谉 讚讟讘注讜 讞讻诪讬诐 注诇讬讛诐 讘专讻讜转 驻专讟讬讜转 讛讜讬 砖讬谞讜讬 讙诪讜专 讚讛讜讬 诪驻专讟 诇讻诇诇. 讜诇讻谉 讗诪专 砖驻讬专 谞讬诪讗 讻转谞讗讬 讚讙诐 驻诇讜讙转讬讬讛讜 讛讜讬 讘砖讬谞讜讬 讙诪讜专 讚讗诪专 讘专讻讛 砖诇讗 转拽谞讜讛 讞讻诪讬诐 讻诇诇 讜诇讝讛 砖驻讬专 诪爪讬 住讘专 专"讬 讻专"讛 讘砖讗"讚 讚讬讜爪讗 讘砖讛讻诇 讚讝讛 诇讗 诪讬拽专讬 砖讬谞讜讬 讻诇诇 讜讬砖 诇讻讜讜谉 诇讝讛 转讬专讜抓 讛转讜住':



砖诐 讚转谞讬讗 讻讜' 讜诇讗 砖讻讞转讬 诪诇讛讝讻讬专 砖诪讱 注诇讬讜. 讛谉 讙诐 讘诪砖谞讛 驻"讛 讚诪注"砖 讗讬转讗 讜诇讗 砖讻讞转讬 讻讜' 诪诇讘专讻讱 讜诪诇讛讝讻讬专 砖诪讱 注诇讬讜. 讜讘专讗"砖 讛讙讬' 讚转谞谉 讜注讬' 讘转讜讬"讟 砖诐. [讜讛讗 讚拽专讜 诇讛 讛转讜住' 讘专讬讬转讗 注诪砖"讻 讘谞讚专讬诐 (讻"讜) 讘住"讚] :



砖诐 讘诪砖谞讛 专"讗 讻"砖 诪讬谉 拽诇诇讛 讗诪"注. 注讬' 驻讬专砖"讬 讜讛专诪讘"诐 驻讬' 讚诇讗 拽讗讬 专拽 注诇 讛谞讜讘诇讜转 讜注诇 讛讙讜讘讗讬 讜转专"讬 讘砖诐 讬"诪 驻讬' 讚诇讗 拽讗讬 专拽 讗讞讜诪抓 讜谞讜讘诇讜转 讜诇"谞 讻谉 诪讛讙诪专讗 讚拽讗诪专 诇诪"讚 讚谞讜讘诇讜转 讛诐 转诪专讬 讚讝讬拽讗 拽讗讬 专"讬 讗砖讗专讗 讜诇讚讘专讬讛诐 讗讬谞讜 讗诇讗 讗讞讚讗:



讙诪专讗 注诇 讛讞诇讘 讜注诇 讛讙讘讬谞讛 讜注诇 讛讘爪讬诐. 讻"讛 住讚讜专谉 讘专讬"祝 讜谞讻讜谉:



砖诐 讜注诇 讛转讘砖讬诇 砖注讘专 爪讜专转讜. 讛谞诇"驻 讻诪讜 注讘讜专 爪讜专讛 讚讘讻"诪 讘砖"住 讚驻讬' 砖转注讘讜专 注诇讬讜 讛诇讬诇讛 (注讬' 转讜住' 驻住讞讬诐 (讟"讜) 讚"讛 讜诇讚 讟讜诪讗讛 讚专讘谞谉) 讗讜诇诐 讘讟诇讛 讚注转讬 谞讙讚 讛讟讜砖"注 专"住 专"讚 砖讻转讘 砖谞砖转谞讛 爪讜专转讜 讜谞转拽诇拽诇 讜讛专砖讘"诐 讘讘"讘 爪"讛 讘' 驻讬' 砖讛讞诪讬抓:



[转讚"讛 讗诪专. 讻诪讜 砖诪注 讬砖专讗诇 讻讜' 讚讛讜讬 讘诪拽讜诐 诪诇讻讜转. 谞专讗讛 讚讻讜讜谞讜 诇讛讗 讚专"讛 (诇"讘 讘') 诇专' 讬讜住讬 讚讛诇讻转讗 讻讜讜转讬讛 讜讻谉 拽专讜 诇讛 讘讻"讚 诪诇讻讜转 砖诪讬诐] :





讛讙讛讜转 讬注讘"抓

讙诪' 讻讜讜转讬讛 讚专讘 诪住转讘专讗 讚转谞讬讗. 谞"讘 爪"诇 讚转谞谉 砖讻讱 砖谞讬讛 讘讘转专讗 讚诪注砖专 砖谞讬:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻诇 讘专讻讛 砖讗讬谉 讘讛 讛讝讻专转 讛砖诐. 注讬' 诇拽诪谉 讚祝 谞"讚 注"讘 转讜住' 讚"讛 驻讟专讬转讜谉:


专砖"讬 讚"讛 讛诇拽讟 讜讻讜' 讜注砖讗谉 讙讜专谉. 注' 讘讘"拽 讚祝 爪"讚 注"讗 讘驻讬专砖"讬 讚"讛 诪专讞讜:





驻谞讬 讬讛讜砖注

讘讙诪专讗 驻讬住拽讗 讜注诇 讻讜诇谉 讗诐 讗诪专 砖讛讻诇 讻讜' 讗转诪专 专讘 讛讜谞讗 讗诪专 讞讜抓 诪谉 讛驻转 讜诪谉 讛讬讬谉. 讜谞专讗讛 讚诇诪讗讬 讚诪住拽讬谞谉 讚注讬拽专 讟注诪讗 讚专讘 讛讜谞讗 讛讬讬谞讜 诪砖讜诐 讚诇讗 诪讚讻专 砖诪讬讛 讚驻转 讜讬讬谉 讗"讻 诪讛讗讬 讟注诪讗 讙讜驻讗 讛"讛 讗驻讬诇讜 讗诐 讗诪专 注诇 驻转 讜讬讬谉 讘驻讛"注 讗讜 讘驻讛"讗 谞诪讬 诇讗 讬爪讗 讚诪"砖 讗诇讗 讛讗 讚谞拽讟 讘讙诪专讗 驻诇讜讙转讬讬讛讜 讗讘专讻转 砖讛讻诇 讛讬讬谞讜 诇讛讜讚讬注讱 讻讞讜 讚专讘讬 讬讜讞谞谉 讚讗驻讬诇讜 讘讘专讻转 砖讛讻诇 讬爪讗 讘驻转 讜讬讬谉 讜讻"砖 讘讛谞讱 讘专讻讜转 讜讛讜"诇 讻讞讜 讚讛转讬专讗 讻谞"诇 讜注讬讬谉 讘住诪讜讱:


讘转讜住' 讘讚"讛 谞讬诪讗 专讘 讛讜谞讗 讻专讘讬 讬讜住讬 讜讗"转 讛讬讻讬 诪爪讬 住讘专 讻讜' 讛讗 专讘 讛讜谞讗 诪讜讚讛 讘砖讗专 讚讘专讬诐 讻讜' 讬砖 诪驻专砖讬诐 讚诪爪讬 诇诪讬诪专 讻讜' 注讚 住讜祝 讛讚讬讘讜专. 讜诇讻讗讜专讛 讛讗讬 转讬专讜爪讗 讚讬砖 诪驻专砖讬诐 诪讙讜诪讙诐 讜注讬讬谉 讘诪讛专砖"讗 讙诐 讗转 讝讛 诇讗 讬讚注转讬 诪"砖 讚讘专讜讱 讛诪拽讜诐 讗讬谞讛 讘专讻讛 讻诇诇 诪讛 讻讜讜谞转谉 讘讝讛 讚诇讻讗讜专讛 讛讗 讚拽讗诪专 专讘讬 诪讗讬专 讚讬爪讗 注"讻 讗讬讬专讬 讚讗诪专 谞诪讬 诪诇讱 注讜诇诐 讗讜 讚讘专 讗讞专 讘讻讛"讙 砖讗讜诪专 讘诪拽讜诐 诪诇讻讜转 诇讛驻讜住拽讬诐 砖驻住拽讜 讻专讘讬 讬讜讞谞谉 讜诇专讘 爪"诇 讚讘专讜讱 讛诪拽讜诐 讛讬讬谞讜 讛讝讻专转 讛砖诐 讜讗"讻 诇诪讛 讻转讘讜 砖讗讬谞讛 讘专讻讛 讻诇诇 讗讟讜 诪砖讜诐 讚讗诪专 讻诪讛 谞讗讛 驻转 讝讜 拽讜讚诐 讛讘专讻讛 诪讬讙专注 讙专注. 讜讛谞专讗讛 讘讻诇 讝讛 讚讛讗讬 讬砖 诪驻专砖讬诐 诇讗讜 诇转专抓 拽讜砖讬讬转诐 讗转讜 讗诇讗 诇诪诇转讗 讗讞专讬转讬 拽讗诪专讬 讗诐 讻谉 讛讚专讗 拽讜砖讬讬转 转讜住' 诇讚讜讻转讗. 讗诪谞诐 诇注谞"讚 谞专讗讛 诇讬讬砖讘 拽讜砖讬讬转 转讜住' 讘驻砖讬讟讜转 讚讛讗 讚诪讜讚讛 专讘 讛讜谞讗 讘砖讗专 讚讘专讬诐 讞讜抓 诪驻转 讜讬讬谉 砖讗诐 讗诪专 砖讛讻诇 讚讬爪讗 诪转讜拽诪讬 砖驻讬专 讻专讘讬 讬讜住讬 讚讘讻讛"讙 诪讜讚讛 专讘讬 讬讜住讬 讚诇讗 诪讬拽专讬 诪砖谞讛 诪诪讟讘注 砖讟讘注讜 讞讻诪讬诐 讚讗讬讻讗 诇诪讬诪专 讚转讞诇转 诪讟讘注 讛讘专讻讜转 讻讱 讛讬讗 讻讬讜谉 讚诪住讘专讗 砖讬讬讱 讘专讻转 砖讛讻诇 注诇 讻诇 诪讬诇讬 讗诇讗 讚诇讻转讞讬诇讛 转拽谞讜 砖讬讗诪专 驻专讬 讛注抓 讗讜 驻讛"讗 讻讚讗砖讻讞谉 讛讗讬 诇讬砖谞讗 讙讜驻讗 讘拽专讗 讚讘讘讻讜专讬诐 讻转讬讘 诪专讗砖讬转 驻专讬 讛讗讚诪讛 讜诇注谞讬谉 诪注砖专 讻转讬讘 驻专讬 讛注抓 讜诪砖"讛 诪爪讜讛 诪谉 讛诪讜讘讞专 砖讬讗诪专 讻谉 讝讻专 诇诪注砖专 讜诇讘讬讻讜专讬诐 讻讚讗砖讻讞谉 讘专讬砖 驻讬专拽讬谉 讻诇 讛砖拽诇讗 讜讟专讬讗 讚讘专讻转 讛驻讬专讜转 讘讛谞讱 诪爪讜转 转诇讬讬谉 注"砖 诪砖讗"讻 讘讚讬注讘讚 讗讬谉 住讘专讗 诇讜诪专 讚诇讗 讬爪讗 讚讗讬 诪砖讜诐 讚讘专讻转 砖讛讻诇 讗讬谞讛 诪讘讜专专转 诇驻讬 砖讻讜诇诇 讻诇 讛讚讘专讬诐 讻诪"砖 讛专讗"砖 讝"诇 诇拽诪谉 讘住诪讜讱 讘住讜讙讬讗 讚讗讬谉 讘专讻讜转讬讛谉 砖讜讜转 诪"诪 讘专讻转 驻专讬 讛注抓 讜驻讛"讗 谞诪讬 讗讬谞谉 诪讘讜专专讜转 讻诇 讻讱 砖讛专讬 讻讜诇诇讬谉 讻诪讛 讚讘专讬诐 讚讘讻讛"讙 讻转讘 讛专讗"砖 讝"诇 诇拽诪谉. 讜注讜讚 讚讛讗讬 讟注诪讗 讚讘专讻讛 诪讘讜专专转 诇讗 砖讬讬讱 讗诇讗 诇讻转讞讬诇讛 讜诇讗 诇注谞讬谉 讚讬注讘讚 诪砖讗"讻 讘驻转 讜讬讬谉 砖转拽谞讜 讘讻诇 讗讞讚 讜讗讞讚 诪讛诐 讘专讻讛 诪讬讜讞讚转 诪诪砖 砖爪专讬讱 诇讛讝讻讬专 砖诐 讛驻转 讜讛讙驻谉 讜讛讬讬谞讜 诪砖讜诐 讚讛谞讗讛 讚讬讚讛讜 讞砖讬讘讗 讟讜讘讗 讻讚诪住拽讬谞谉 讘专讬砖 驻专拽讬谉 诪砖讜诐 讚诪讬住注讚 住注讬讚 讛讜讗 讗诐 讻谉 砖驻讬专 讛讜讬 诪砖谞讛 诪诪讟讘注 砖讟讘注讜 讞讻诪讬诐 讗诐 讗诪专 砖讛讻诇 注诇 驻转 讜讬讬谉 砖讗讬谞讜 诪讝讻讬专 砖诐 讛驻转 讜讬讬谉. 讻谉 谞"诇 谞讻讜谉 诇讬讬砖讘 拽讜砖讬讬转 讛转讜住'. 讜诇讻讗讜专讛 专讘 讛讜谞讗 讙讜驻讗 诇讗讜 诪住讘专讗 讚谞驻砖讬讛 拽讗诪专 讗诇讗 诪砖讜诐 讚诇讬砖谞讗 讚诪转谞讬' 谞诪讬 讛讻讬 讚讬讬拽 诇讬讛 讚讛讗 讛讱 诪转谞讬' 讚拽转谞讬 讘讬专讱 注诇 驻讬专讜转 讛讗讬诇谉 讘驻讛"讗 讬爪讗 讗诪转谞讬' 讚专讬砖讗 讚讻讬爪讚 诪讘专讻讬谉 拽讗讬 讜诪讚诇讗 拽转谞讬 诇专讘讜转讗 讚讗诐 讘讬专讱 注诇 讛驻转 讜讬讬谉 讘驻讛"讗 讬爪讗 讜讛讜讬 讬讚注讬谞谉 讚讻"砖 讘砖讗专 驻讬专讜转 讛讗讬诇谉 砖讬爪讗 讘讘驻讛"讗 讗诇讗 注"讻 讚诇拽讜砖讟讗 讚诪诇转讗 驻转 讜讬讬谉 讗驻讬诇讜 讘讘驻讛"讗 诇讗 讬爪讗 讜讻"砖 讘砖讛讻诇 讚诇讗 讬爪讗 讜讛讬讬谞讜 诪讟注诪讗 讚驻专讬砖讬转 讜讚讜"拽:


砖诐 讘讙诪专讗 讗诪专 讗讘讬讬 讻讜讜转讬讛 讚专讘 诪住转讘专讗 讚转谞讬讗 讻讜'  讜爪专讬讱 诇讛讬讜转 讚转谞谉 讚诪砖谞讛 砖诇讬诪讛 讛讬讗 讘砖诇讛讬 诪注砖专 砖谞讬 诪讬讛讜 诇讻讗讜专讛 诪砖诪注 诪讛讱 诪转谞讬' 讚注讻"驻 讘专讻讜转 讝' 诪讬谞讬谉 讚讗讜专讬讬转讗 谞讬谞讛讜 诪讚拽转谞讬 诇讗 砖讻讞转讬 诪诇讘专讻讱 讜诪诇讛讝讻讬专 砖诪讱 注诇讬讜 讜注讻"驻 讗讬讬专讬 讘诪讬讚讬 讚砖讬讬讱 讘讛讜 转专讜诪讜转 讜诪注砖专讜转 讚讗讜专讬讬转讗 讚讛讬讬谞讜 讚讙谉 转讬专讜砖 讜讬爪讛专 讜诪诪讬诇讗 讚讛"讛 诇讗讬谞讱 讝' 诪讬谞讬谉 讜诪讻"砖 诇砖讬讟转 讛专诪讘"诐 讜住讬讬注转讜 讚转专讜诪讜转 讜诪注砖专讜转 谞讜讛讙讬谉 讘讻诇 讛驻讬专讜转 讚讗讜专讬讬转讗 讜讗"讻 诪诪讬诇讗 讚砖讬讬讱 讘讛讜 讛讱 拽专讗 讚诇讗 砖讻讞转讬 诪诇讘专讻讱 讚诪砖诪注 讚讞讬讬讘 诇讘专讱 注诇讬讛谉 讚讗讜专讬讬转讗 讗诇讗 讚诪爪讬谞谉 诇诪讬诪专 讚讛讱 讚专砖讛 讚诇讗 砖讻讞转讬 诪诇讘专讱 砖诪讱 诇讗讜 讚专砖讛 讙诪讜专讛 讛讬讗 讗诇讗 讗住诪讻转讗 讘注诇诪讗:





爪诇"讞

讘专讜讱 讛诪拽讜诐 砖讘专讗讛 讜讻讜' 讘住诪讜讱 驻诇讬讙讬 专讘 讜专' 讬讜讞谞谉 讘讘专讻讛 砖讗讬谉 讘讛 砖诐 讜诪诇讻讜转 讜诇专讘 讗讬讻讗 诇诪讬诪专 讚讻讬讜谉 讚讗诪专 讘专讜讱 讛诪拽讜诐 讛讜讛 讻诪讜 砖讛讝讻讬专 砖诐 砖诇 讛拽"讘讛 讻讬 诇驻注诪讬诐 诪讻谞讬谉 砖诪讜 砖诇 讛拽"讘讛 讜拽讜专讬谉 讗讜转讜 诪拽讜诐 注诇 砖诐 砖讛讜讗 诪拽讜诪讜 砖诇 注讜诇诐 讜讻诪讜 诇拽诪谉 讘注讜讘讚讗 讚讘谞讬诪讬谉 专注讬讗 讚诪砖谞讬 砖讗诪专 讘专讬讱 专讞诪谞讗 砖讛专讬 砖专讞诪谞讗 讛讜讗 讻诪讜 砖讛讝讻讬专 砖诐 讗讘诇 诇专' 讬讜讞谞谉 讚讗诪专 讻诇 讘专讻讛 砖讗讬谉 讘讛 诪诇讻讜转 讗讬谞讛 讘专讻讛 讗"讻 讗讬讱 讗诪专 专"诪 讬爪讗 讜讗驻讬诇讜 专' 讬讜住讬 诇讗 谞讞诇拽 讗诇讗 诪砖谞讬 诪讟讘注 砖讟讘注讜 讞讻诪讬诐 讜讗诪专 讘专讻讛 讚诇讗 转拽讬谞讜 专讘谞谉 讻讚诪住讬拽 讗诇讬讘讗 讚专' 讬讜讞谞谉 讜爪专讬讱 诇讜诪专 讚专' 讬讜讞谞谉 诪砖谞讬 转谞讬 砖讗诪专 讘专讜讱 讛诪拽讜诐 诪诇讱 讛注讜诇诐 砖讘专讗讛 讻讚诪砖谞讬 诇拽诪谉 转谞讬 砖诪讱 讜诪诇讻讜转讱 讜讗诪谞诐 讗讘讬讬 砖讗诪专 讻讜讜转讬' 讚专讘 诪住转讘专讗 讜讛讘讬讗 诪讛讗 讚诇讗 注讘专转讬 讜诇讗 讛讘讬讗 诪讛讱 讚讛讻讗 讬讘讜讗专 讘住诪讜讱 讘讚讘专讬 讗讘讬讬:

注讜讚 谞诇注"讚 诇讬转谉 讟注诐 砖讛讘讬讗 讗讘讬讬 讛讘专讬讬转讗 讜诇讗 讛讘讬讗 讛诪砖谞讛 讚讘诪砖谞讛 讚专砖讜 诇讗 砖讻讞转讬 诪诇讘专讻讱 讜诪诇讛讝讻讬专 砖诪讱 注诇讬讜 讜讚专讬砖 诪讞讚 拽专讗 转专讜讬讬讛讜 讜诇讗 讝讜 讛讚专讱 诇讚专讜砖 转专讬 诪讬诇讬 诪讞讚 拽专讗 诇讻谉 讬砖 诇驻专砖 讚讞讚讗 拽转谞讬 讜驻专讜砖讜 讻诪驻专砖 讚诪讛 讚讗诪专讬谞谉 诪诇讘专讻讱 诇讗 转讬诪讗 讚讛讬讬谞讜 砖讘讞 讜讛讜讚讗讛 讻驻讬专讜砖 讛诪讝专讞讬 讗诇讗 驻讬专讜砖讜 诪诇讛讝讻讬专 砖诪讱 讚讛讬讬谞讜 讘专讻讛 诪诪砖 讜诪注转讛 砖讜讘 讗讬讻讗 诇诪讬诪专 讚讘谞讜住讞 讛讘专讻讛 诇讗 诪讬讬专讬 讛诪砖谞讛 讚讻讬讜谉 砖砖谞讬谞讜 砖爪专讬讱 讘专讻讛 诪诪讬诇讗 谞讜住讞 讛讘专讻讛 讛讬讗 讘砖诐 讜诪诇讻讜转 讜讗讬谉 诪讻讗谉 专讗讬' 诇住转讜专 讚讘专讬 专' 讬讜讞谞谉 讜诇讻讱 诇讗 讛讘讬讗 讙"讻 诪讘专讬讬转讗 讚诇注讬诇 讘专讜讱 讛诪拽讜诐 砖讘专讗讛 讚讙"讻 讗讬讻讗 诇诪讬诪专 讚专"诪 拽诪"诇 砖讗祝 砖讗诪专 讛讘专讻讛 砖诇讗 讘诇砖讜谉 砖转讬拽谞讜 讞讻诪讬诐 讬爪讗 讗讘诇 诪"诪 讙讜祝 讛讘专讻讛 爪专讬讱 诇讛讬讜转 砖诐 讜诪诇讻讜转 讚讛讬讬谞讜 讘专讜讱 讛诪拽讜诐 诪诇讱 讛注讜诇诐 砖讘专讗讛 讜住诪讱 注爪诪讜 注诇 谞讜住讞 讻诇 讛讘专讻讜转 讜诇讻讱 讛讘讬讗 讘专讬讬转讗 讝讜 讚讚专讬砖 诪砖谞讬 驻住讜拽讬 讚讛讬讬谞讜 诇讗 注讘专转讬 诪诇讘专讻讱 讜诇讗 砖讻讞转讬 诪诇讛讝讻讬专 砖诪讱 讜拽砖讛 转专转讬 诇诪讛 讜讛专讬 讻讘专 诇诪讚谞讜 诪诇讗 注讘专转讬 砖爪专讬讱 诇讘专讱 讗诇讗 讜讚讗讬 砖诇讗 砖讻讞转讬 讗转讬 诇讛讜专讜转 谞讜住讞 讛讘专讻讛 砖爪专讬讱 砖讬讝讻讬专 砖诪讜 砖诇 讛拽"讘讛 砖讻诇 讘专讻讛 砖讗讬谉 讘讛 砖诐 讗讬谞讛 讘专讻讛 讜讻讬讜谉 砖讘讗 诇讛砖诪讬注谞讜 驻专讟讬 讛讘专讻讛 讛讬' 诇讜 诇讛砖诪讬注谞讜 讙诐 诪诇讻讜转 讗诇讗 砖讛讚讬谉 注诐 专讘 砖讗讬谉 爪专讬讱 诇讛讝讻讬专 诪诇讻讜转 讜注诇 讝讛 诪砖谞讬 专' 讬讜讞谞谉 转谞讬 讘讗诪转 讘讘专讬讬转讗 诪诇讛讝讻讬专 砖诪讱 讜诪诇讻讜转讱 注诇讬讜:





驻转讞 注讬谞讬诐

讜专' 讬讜讞谞谉 讗诪专 讻诇 讘专讻讛 砖讗讬谉 讘讛 诪诇讻讜转 讜讻讜' 讛专讗砖讜谞讬诐 讛拽砖讜 讚讘专讬砖 转驻诇转 讬"讞 讗讬谞讜 诪讝讻讬专 诪诇讻讜转 讜讛专讗"砖 转讬专抓 讚讻讬讜谉 讚讗讬转 讘讛 讛讗诇 讛讙讚讜诇 讞砖讬讘 诪诇讻讜转 讜砖诪注转讬 讗讜诪专讬诐 诪砖诐 讛专讘 转讬"讟 砖驻讬专砖 讘讝讛 讻讜谞转 讛驻住讜拽 讗专讜诪诪讱 讗诇讛讬 讛诪诇讱 讜讗讘专讻讛 砖诪讱 诇注讜诇诐 讜注讚 讘讻诇 讬讜诐 讗讘专讻讱 讜讗讛诇诇讛 砖诪讱 诇注讜诇诐 讜注讚 讙讚讜诇 讛' 讜诪讛讜诇诇 诪讗讚 讜诇讙讚讜诇转讜 讗讬谉 讞拽专 讛讻讜谞讛 讛讚讬谉 讛讜讗 诇讛讝讻讬专 诪诇讻讜转 讘讘专讻讛 讜讝"砖 讗专讜诪诪讱 讗诇讛讬 讛诪诇讱 讜讙诐 诇讛讝讻讬专 讛砖诐 讜讝讛讜 讜讗讘专讻讛 砖诪讱 诇注讜诇诐 讜注讚. 讜讛砖转讗 拽砖讛 讚讘讻诇 讬讜诐 讗谞讜 注讜砖讬谉 诇讛驻讱 砖诪转驻诇诇讬谉 转驻诇转 讬"讞 讘砖诐 诇讘讚 讜诇讗 讗诪专讬谞谉 诪诇讻讜转 讜讝"砖 讘讻诇 讬讜诐 讗讘专讻讱 讘转驻诇转 讬"讞 讜讗讬谉 讘讛 诪诇讻讜转 讻讬 讗诐 砖诐 讜讝"砖 讜讗讛诇诇讛 砖诪讱. 讜转讬专抓 转讬专讜抓 讛专讗"砖 讚讻讬讜谉 讚讗诪专讬谞谉 讛讗诇 讙讚讜诇 讛讬讬谞讜 诪诇讻讜转 讜讝"砖 讙讚讜诇 讛' 讜诪讛讜诇诇 诪讗讚 讚讗注"讙 讚诇讗 讬砖 诪诇讻讜转 讘驻讬专讜砖 诪"诪 讗诪专讬谞谉 讙讚讜诇 讛' 讜讝讛 注讜诇讛 讘诪拽讜诐 诪诇讻讜转 注"讻 砖诪注转讬 诪砖诐 讛专讘 讝"诇 讜讚驻讞"讞. 讜砖讜讘 诪爪讗转讬 讘讬专讜砖诇诪讬 专讬砖 驻专拽 讛专讜讗讛 讚祝 诪"讚 砖诐 讜诪诇讻讜转 诪驻讬拽 诇讛 诪讛讗讬 拽专讗 讗专讜诪诪讱 讗诇讛讬 讛诪诇讱 讜讻讜' 注"砖. 讜砖诐 讘讬专讜砖诇诪讬 讘谞住讞讗 拽诪谉 讛讙讬专住讗 讚专讘 讘注讬 诪诇讻讜转 讜讛讜讗 讛驻讱 转诇诪讜讚讬谉. 讜讛专砖讘"讗 讝"诇 讘讞讬讚讜砖讬讜 驻' 讛专讜讗讛 诪讬讬转讬 讛讬专讜砖诇诪讬 讻谞住讞转讬谞讜. 讗讱 讛专讗"砖 诇"讙 专讘 讘讬专讜砖诇诪讬 讜讻讘专 讛专讘 诪注讚谞讬 诪诇讱 讛注讬专 注诇 讝讛 注"砖 讜讘讗讞专讜谞讬诐 讜注诪"砖 讘住' 讛拽讟谉 讘专讻讬 讬讜住祝 讗"讞 住讬' 拽驻"讞 讗讜转 讛' 讘住"讚:


诪讗讬 拽诪"诇 讗注"讙 讚讗诪专讛 讘诇砖讜谉 讞讜诇 讜讻讜' 讬砖 诇讛专讙讬砖 讚诪讗讬 驻专讬讱 讛讗 讛讻讬 讛讜讛 注讜讘讚讗 讜砖讗诇讜 诇专讘 讛讚讬谉 讜讛讜专讛 讚讬爪讗 讜讬"诇 讚住转诪讗 讚转诇诪讜讚讗 讚专讘讬谞讗 讜专讘 讗砖讬 驻专讬讱 注诇 住转诪讗 讚转诇诪讜讚讗 讚讘讬诪讬 专讘 砖拽讘注讜 讝讛 讘转诇诪讜讚 讜讛讜讜 讙专住讬 诇讬讛 讛转诇诪讬讚讬诐 注诇 讝讛 讛拽砖讛 诪讗讬 拽诪"诇 诇住讚专讜 讘转诇诪讜讚讗 讜讻讬讜爪讗 讘讝讛 转讬专抓 讛专讬讟讘"讗 讘讘讬爪讛 专讬砖 讚祝 讝' 讛讜讘讗 讘砖讬讟讛 诪拽讜讘爪转 砖诐 讜讘讞讬讚讜砖讬讜 诇砖讘讜注讜转 讚祝 诇"讜:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

专砖"讬 讚"讛 讞讜抓 诪谉 讛驻转 讜诪谉 讛讬讬谉. 讜讝"诇 讻讚讗诪专讬谞谉 诇拽诪谉 砖讙讜专诐 讘专讻讜转 讛专讘讛 诇注爪诪讜 讘拽讚讜砖 讜讘讛讘讚诇讛 讜讘讘专讻转 讞转谞讬诐 注讻"诇. 讜诪讘讜讗专 诪讚讘专讬讜 讚住"诇 讚讛讟注诐 砖讗讬谉 讘专讻转 砖讛讻诇 驻讜讟专转 讗转 讛讬讬谉 诇砖讬讟转 专' 讛讜谞讗 讛讜讗 诪砖讜诐 讚讞诇 讘讬讬谉 讚讬谉 讻讜住 砖诇 讘专讻讛 砖讙讜专诐 讘专讻讛 诇注爪诪讜 讘拽讬讚讜砖 讜讘讛讘讚诇讛 讜讘专讻转 讞转谞讬诐, 讜爪"注 讚诪讛讜 讛住讘专讗 讘讝讛, 讚诪砖讜诐 砖讞诇 讘讬讬谉 讚讬谉 讻讜住 砖诇 讘专讻讛 讗讬谞讜 讬讜爪讗 讘讛 讘讘专讻转 砖讛讻诇 讗驻讬诇讜 讘讚讬注讘讚. 讜讻谉 讬砖 诇讛注讬专 讚拽讬讬"诇 讘讙诪' 诇拽诪谉 (诪讗:) 讚讘专讻转 讛驻转 讗讬谞讛 驻讜讟专转 讬讬谉 砖讘讗 讘转讜讱 讛住注讜讚讛 砖讙讜专诐 讘专讻讛 诇注爪诪讜 讜讻转讘 专砖"讬 (讚祝 诪讘. 讚"讛 讚讙讜专诐) 讜讝"诇 讘讻诪讛 诪拽讜诪讜转 讛讜讗 讘讗 讜诪讘专讻讬谉 注诇讬讜 讜讗注"驻 砖诇讗 讛讬讜 爪专讬讻讬谉 诇砖转讬讬转讜 注讻"诇, 讻诇讜诪专 讚诪讻讬讜谉 砖讬讬谉 讙讜专诐 讘专讻讛 诇注爪诪讜 讘转讜专转 讻讜住 砖诇 讘专讻讛 诪砖讜诐 讻讱 讗讬谉 讘专讻转 讛驻转 驻讜讟专转讜, 讜讚讘专讬讜 谞诪讬 爪专讬讻讬诐 讘讬讗讜专.
讜注讬讬谉 讘转讜住' (诪讗 讘 讚"讛 讗讬 讛讻讬) 砖驻讬专砖讜 讚讙讜专诐 讘专讻讛 诇注爪诪讜 专"诇 讚诪砖讜诐 砖诪讘专讱 注诇 讛讬讬谉 讘专讻讛 诪讬讜讞讚转 讚讘讜专讗 驻专讬 讛讙驻谉 讜讘转讞讬诇讛 讻砖讛讜讗 注谞讘讬诐 诪讘专讱 讘讜专讗 驻专讬 讛注抓. 讜诇讚讘专讬 讛转讜住' 谞讬讞讗 讚诪砖讜诐 砖转讬拽谞讜 讘讬讬谉 讘专讻讛 讘驻谞讬 注爪诪讛 讚讘讜专讗 驻专讬 讛讙驻谉 诪讞诪转 讞砖讬讘讜转讜 讬"诇 讚讗讬谉 讘专讻转 砖讛讻诇 驻讜讟专转讜 讗驻讬诇讜 讘讚讬注讘讚 讜讻谉 讗讬谉 讘专讻转 讛驻转 驻讜讟专转讜, 讗诪谞诐 爪"注 讘住讘专转 专砖"讬.
讜讛谞讛 讬砖 诇讛住转驻拽 讘讚讬谉 讘专讻转 讘讜专讗 驻专讬 讛讙驻谉 讘讻讜住 砖诇 讘专讻讛 讗讬 讛讜讬 讘专讻转 讛谞讛谞讬谉 讙专讬讚讗, 讚拽讬讬"诇 讛诪讘专讱 爪专讬讱 砖讬讟注讜诐 讜讻诇 讛谞讛谞讛 诪注讜诇诐 讛讝讛 讘诇讗 讘专讻讛 讻讗讬诇讜 诪注诇, 讜讻讚讬 诇讛转讬专 讗讬住讜专 诪注讬诇讛 诪诪讛 砖讬讟注讜诐 爪专讬讱 诇讘专讱 讘讜专讗 驻专讬 讛讙驻谉 转讞讬诇讛, 讗讜 讚讬诇诪讗 讚讘专讻转 讘讜专讗 驻专讬 讛讙驻谉 讛讜讬讗 讞诇拽 诪讚讬谉 讻讜住 砖诇 讘专讻讛, 讚讚讬谉 住讬讚讜专 讘专讻讛 注诇 讛讻讜住 讗讬谞讜 专拽 诇讜诪专 讘专讻转 拽讬讚讜砖 讜讛讘讚诇讛 讗讜 讘专讻转 讞转谞讬诐 注诇 讛讻讜住 讗诇讗 讗祝 诇住讚专 注诇 讛讻讜住 讘专讻转 讛讬讬谉, 讚讘专讻转 讘讜专讗 驻专讬 讛讙驻谉 讛讜讬讗 拽讬讜诐 砖讬专讛 讜讚讘专讬 砖讘讞 注诇 讛讻讜住 诪讚讬谉 讻讜住 砖诇 讘专讻讛.
讜谞专讗讛 砖讝讜讛讬 讻讜讜谞转 专砖"讬 讘诪讛 砖讻转讘 (讚祝 诪讘. 讚"讛 讚讙讜专诐) "讘讻诪讛 诪拽讜诪讜转 讛讜讗 讘讗 讜诪讘专讻讬谉 注诇讬讜 讜讗注"驻 砖诇讗 讛讬讜 爪专讬讻讬谉 诇砖转讬讬转讜", 讚专"诇 讚讛诪讞讬讬讘 砖诇 讘专讻转 讛讬讬谉 讗讬谞讜 注爪诐 讛砖转讬讬讛 讚讗祝 讘诇讬 砖转讬讬讛 讞讬讬讘讬谉 诇讘专讱 讘专讻转 讛讬讬谉, 讜砖讗谞讬 讘专讻转 讘讜专讗 驻专讬 讛讙驻谉 注诇 讻讜住 砖诇 讘专讻讛 砖讗讬谞讛 谞讗诪专转 讘转讜专转 讘专讻转 讛谞讛谞讬谉 讙专讬讚讗 讗诇讗 讚讛讜讬讗 讞诇拽 诪讚讬谉 住讬讚讜专 讘专讻讛 注诇 讛讻讜住. 讚讬住讜讚 讚讬谉 讘专讻讛 注诇 讛讻讜住 讛讬讬谞讜 诇住讚专 砖讘讞 讜砖讬专讛 注诇 讛讻讜住, 讜讘专讻转 讘讜专讗 驻专讬 讛讙驻谉 讞砖讬讘讗 讞诇拽 诪讚讘专讬 砖讘讞 注诇 讛讻讜住. 讜讻谉 诪讘讜讗专 诪讚讘专讬 讛专砖讘"诐 (驻住讞讬诐 讚祝 拽讜. 讚"讛 讗诪专) 讜讝"诇 讗转讗讬 讻住讗 讚讞诪专讗 讜讘专讜讻讬 讜诪砖转讬 诪砖讜诐 讻讘讜讚 砖讘转 诇讞诇拽 讘讬谉 诪讚转 砖讘转 诇诪讚转 讞讜诇 砖讛讜讗 注谞讬谉 砖讬专 砖讗讬谉 讗讜诪专讬诐 砖讬专讛 讗诇讗 注诇 讛讬讬谉 讜讛讻讬 诪驻专砖 讘砖讗讬诇转讜转 注讻"诇, 讜诪讘讜讗专 诪讚讘专讬讜 讚讘专讻转 讘讜专讗 驻专讬 讛讙驻谉 诪讛讜讜讛 拽讬讜诐 砖讬专讛 注诇 讛讬讬谉, 讜讞诇讛 诪讚讬谉 讻讜住 砖诇 讘专讻讛 讜讗讬谞讛 谞讗诪专转 讘转讜专转 讘专讻转 讛谞讛谞讬谉 讙专讬讚讗. 讜讻谉 诪砖诪注 诪砖讬讟转 专砖"讬 讘谞讝讬专 (讚祝 讚. 讚"讛 讜讛专讬 诪讜砖讘注 讜讻讜') 讚拽讬讚讜砖 注诇 讛讬讬谉 讚讗讜专讬讬转讗, 讜诪砖诪注 讚讘驻讛"讙 讛讬讗 讞诇拽 诪注爪诐 诪爪讜转 拽讬讚讜砖 诪讻讬讜谉 讚诪讛"转 爪专讬讱 诇拽讚砖 注诇 讛讬讬谉, 讜讞诇 讘拽讬讚讜砖 拽讬讜诐 砖讬专讛 注诇 讛讬讬谉. 讜诇驻讬"讝 讛讬讻讗 讚诪拽讚砖 注诇 讛驻转 诪拽讬讬诐 专拽 诪爪讜转 拽讬讚讜砖 讗讘诇 诇讬讻讗 拽讬讜诐 砖讬专讛, 讚讗讬谉 讗讜诪专讬诐 砖讬专讛 讗诇讗 注诇 讛讬讬谉.
讜注讬讬谉 讘专砖"讬 (注讬专讜讘讬谉 讚祝 诪: 讚"讛 诇讬转讘讬讛) 讚讗注"驻 讚讗诪专讬谞谉 讛诪讘专讱 爪专讬讱 砖讬讟注讜诐 谞讜转谞讜 诇讗讞专 诇砖转讜转 讚讟注诪讗 诪砖讜诐 砖讙谞讗讬 诇讻讜住 砖诇 讘专讻讛 砖诇讗 讬讛谞讛 讗讚诐 诪诪谞讜 诇讗诇转专, 讜诪砖诪注 砖讚讬谉 讟注讬诪讛 砖诇 讛讻讜住 讗讬谞讜 讗诇讗 诪砖讜诐 讙谞讗讬 讜讗驻讬诇讜 讛诪讘专讱 注爪诪讜 讞讬讬讘 诇讟注讜诐 专拽 讻讚讬 砖诇讗 讬讛讬讛 讙谞讗讬 诇讻讜住. 讜讗"讻 诪讘讜讗专 讚讛讞讬讜讘 诇讟注讜诐 诪讻讜住 砖诇 讘专讻讛 讗讬谞讜 诪讚讬谉 讘专讻转 讛谞讛谞讬谉 讻讚讬 砖诇讗 转讛讬讛 讘专讻讛 诇讘讟诇讛, 讗诇讗 砖爪专讬讱 诇讘专讱 讘驻讛"讙 诪注讬拽专 讚讬谉 讘专讻讛 注诇 讛讻讜住 讜诇讗 专拽 诪砖讜诐 讛讬转专 讛讟注讬诪讛, 讚讛专讬 诪注讬拽专 讛讚讬谉 讗"爪 诇讟注讜诐 诪讛讻讜住 讻诇诇 讚讗讬谞讜 讟讜注诐 诪诪谞讜, 讗诇讗 诪砖讜诐 砖诇讗 讬讛讬讛 讙谞讗讬 诇讻讜住. 讜诪讜讻讞 讻谞"诇 讚讘专讻转 讘讜专讗 驻专讬 讛讙驻谉 讞诇拽 诪注爪诐 住讚专 讛拽讬讚讜砖 讜住讬讚讜专 讚讘专讬 砖讘讞 注诇 讛讻讜住.
讜讛谞讛 讘诪讬 砖住注讚 住注讜讚讛 诪注专讘 砖讘转 讜驻讜专住 诪驻讛 讜诪拽讚砖 讬砖 诪讞诇讜拽转 讘讬谉 讛专讗砖讜谞讬诐 (注讬' 讘驻住讞讬诐 讚祝 拽: 讘专讬"祝, 讘讘注讛"诪, 讘专讗讘"讚, 讜讘专诪讘"谉, 讜注讬讬谉 讘讟讜专 讗讜"讞 住讬诪谉 专注"讗 住注' 讚') 讻砖讻讘专 讘讬专讱 注诇 讛讬讬谉 讗诐 讞讜讝专 讜诪讘专讱 注诇讬讜 讻砖诪拽讚砖. 讜诇讻讗讜专讛 砖讬讟转 讛诪讞讬讬讘讬诐 讘讘专讻转 讛讬讬谉 转诪讜讛讛 讚讛讗 讻讘专 讘讬专讱 注诇 讛讬讬谉. 讜谞专讗讛 讚注"讻 住讘专讬 砖讘专讻转 讘讜专讗 驻专讬 讛讙驻谉 讛讜讬讗 拽讬讜诐 讘注爪诐 讛拽讬讚讜砖 讜谞讗诪专转 讻讞诇拽 诪讚讘专讬 砖讬专讛 讜砖讘讞 注诇 讛讬讬谉. 讜诪砖讜诐 讻讱 讗注"驻 砖诪讚讬谉 讘专讻转 讛谞讛谞讬谉 讗讬谞讜 讞讬讬讘 讘讘专讻转 讘讜专讗 驻专讬 讛讙驻谉, 砖讛专讬 讘专讱 诪拽讜讚诐 诇驻谞讬 砖驻专住 诪驻讛 诇拽讚砖, 诪讻诇 诪拽讜诐 讞讬讬讘 诇讘专讱 讘讜专讗 驻专讬 讛讙驻谉 诪讚讬谉 讛拽讬讚讜砖, 讜诇驻讬讻讱 诪讞讬讬讘讬诐 诇讘专讱 讘驻讛"讙 砖讜讘 讘注转 砖诪拽讚砖45.
讜谞专讗讛 讚讙诐 讛专讗砖讜谞讬诐 砖讞讜诇拽讬诐 讜住讘专讬 砖讗讬谞讜 讞讜讝专 讜诪讘专讱 讘驻讛"讙 讻砖驻讜专住 诪驻讛 讜诪拽讚砖 诪住讻讬诪讬诐 诇注爪诐 讛讬住讜讚 讛谞"诇, 讗诇讗 讚住讜讘专讬诐 砖讗诐 讗讬谉 讛讘专讻讛 讚讘讜专讗 驻专讬 讛讙驻谉 讞诇讛 诪讚讬谉 讘专讻转 讛谞讛谞讬谉 讗讬谞讛 讞诇讛 谞诪讬 诪讚讬谉 拽讬讚讜砖. 讘专诐 讻砖诪讘专讱 讘专讻转 讘讜专讗 驻专讬 讛讙驻谉 诪砖讜诐 讞讜讘转 谞讛谞讛 诪拽讬讬诐 讘讛 讙诐 拽讬讜诐 拽讬讚讜砖.
讜注讜讚 讬砖 诇讛讜讻讬讞 讚讘专讻转 讘讜专讗 驻专讬 讛讙驻谉 讛讜讬讗 讞诇拽 诪注爪诐 诪爪讜转 拽讬讚讜砖 诪驻住拽 讛专诪讘"诐 (驻讻"讟 诪讛诇' 砖讘转 讛"讬), 讜讝"诇 讜诪爪讜讛 诇讘专讱 注诇 讛讬讬谉 讘讬讜诐 讛砖讘转 拽讜讚诐 砖讬住注讜讚 住注讜讚讛 砖谞讬讛, 讜讝讛 讛讜讗 讛谞拽专讗 拽讬讚讜砖讗 专讘讛, 讜诪讘专讱 讘讜专讗 驻专讬 讛讙驻谉 讘诇讘讚 讜砖讜转讛 讜讗讞"讻 讬讟讜诇 讬讚讬讜 讜讬住注讜讚, 讜讗住讜专 诇讜 诇讗讚诐 砖讬讟注讜诐 讻诇讜诐 拽讜讚诐 砖讬拽讚砖, 讜讙诐 拽讬讚讜砖 讝讛 诇讗 讬讛讬讛 讗诇讗 讘诪拽讜诐 住注讜讚讛, 注讻"诇.
讜讛专讗讘"讚 讛砖讬讙 讜讝"诇 讜诇驻讬 砖拽专讗讜讛讜 拽讬讚讜砖讗 专讘讛 讬爪讗 诇讜, 讜讗讬谞讜 讻诇讜诐 砖讻讘专 谞转拽讚砖 讛讬讜诐 讘讻谞讬住转讜 注诇 讛讬讬谉 拽讜讚诐 砖讬讟注讜诐, 讜讗讬诇讜 讘讗 诇拽讚砖 注诇 讛驻转 诪讬 诇讗 诪拽讚砖 讜转讞砖讘 讛诪讜爪讬讗 讘诪拽讜诐 讘专讻转 讛讬讬谉 讜讬讗讻诇, 讜讻砖讚专砖讜 讗讬谉 诇讬 讗诇讗 讘诇讬诇讛 讘讬讜诐 诪谞讬谉 转"诇 讗转 讬讜诐, 讗住诪讻转讗 讛讬讗 讚注讬拽专 拽讬讚讜砖讗 讘诇讬诇讬讗 讻转讬讘, 讜讻讜' 注讻"诇.
讜讘讬讗专 讛讙专"诪 讝爪"诇 讚讛专诪讘"诐 讜讛专讗讘"讚 驻诇讬讙讬 讘注爪诐 讚讬谉 拽讬讚讜砖讗 专讘讛, 讚诇驻讬 讛专诪讘"诐 讞诇 讘拽讬讚讜砖讗 专讘讛 讞诇讜转 砖诐 拽讬讚讜砖 讻诪讜 讘诇讬诇讛, 讜诇讻谉 住讜讘专 砖讗住讜专 诇讟注讜诐 拽讜讚诐 砖讬拽讚砖, 讜讗讬谉 拽讬讚讜砖 讝讛 讗诇讗 讘诪拽讜诐 住注讜讚讛, 讻诪讜 讚讬谉 拽讬讚讜砖 讘诇讬诇讛. 讘专诐 讛专讗讘"讚 住讜讘专 讚讻讬讜谉 砖讗讬谞讜 诪讘专讱 讘专讻讛 注诇 拽讚讜砖转 讛讬讜诐 讘砖注转 拽讬讚讜砖讗 专讘讛, 讗讬谉 讻讗谉 讞诇讜转 砖诐 拽讬讚讜砖 讗诇讗 诪爪讜转 讘讜专讗 驻专讬 讛讙驻谉 讜砖转讬讬转 讬讬谉 讘注诇诪讗, 讜诇砖讬讟转讜 讘专讻转 讘讜专讗 驻专讬 讛讙驻谉 谞讗诪专转 讘砖讞专讬转 讘砖讘转 讘转讜专转 讘专讻转 讛谞讛谞讬谉 讘诇讘讚, 讜讛讜讗讬诇 讜讗讬谞讜 谞转驻住 讘讛诇讻讜转 讛拽讬讚讜砖 诇讻谉 诪讜转专 诇讟注讜诐 诪拽讜讚诐 讜讗讬谞讜 爪专讬讱 诇拽讚砖 讘诪拽讜诐 住注讜讚讛. 讜诪讘讜讗专 诪讻讗谉 讚诇专诪讘"诐 注爪诐 讘专讻转 讘驻讛"讙 讞诇拽 诪拽讬讚讜砖 讛讬讗.
讜讛讙专"讞 讝爪"诇 讛讬讛 驻讜住拽 砖诪讬 砖讗讬讞专 拽讬讚讜砖 讜诇讗 砖诪注 讗转 讘专讻转 讘讜专讗 驻专讬 讛讙驻谉 讗注"驻 砖砖诪注 讗转 讘专讻转 讛讬讜诐, 诇讗 讬爪讗 讬讚讬 讞讜讘转讜 讜讞讬讬讘 诇砖诪讜注 拽讬讚讜砖 注讜讚 驻注诐 砖谞讬转 诪砖讜诐 讚讘专讻转 讘驻讛"讙 诪注讻讘转 讘注爪诐 诪爪讜转 讛拽讬讚讜砖 讜讗讬谞讛 讘专讻转 讛谞讛谞讬谉 讘注诇诪讗 诇讛转讬专 讗转 讟注讬诪转 讛讬讬谉46.
讜诇驻讬"讝 谞专讗讛 诇讘讗专 讗转 住讘专转 专讘 讛讜谞讗 讚住"诇 砖讘专讻转 砖讛讻诇 讗讬谞讛 驻讜讟专转 讗转 讛讬讬谉, 诪砖讜诐 讚诪讻讬讜谉 讚讘专讻转 砖讛讻诇 讞诇讛 诪讚讬谉 诪转讬专 诇讛转讬专 讗讬住讜专 讚诪注讬诇讛 讗讬谞谞讛 驻讜讟专转 诪讘专讻转 讘讜专讗 驻专讬 讛讙驻谉 砖讞诇 讘讜 拽讬讜诐 讜讚讬谉 讘专讻讛 注诇 讛讻讜住. 讜谞专讗讛 讚讗祝 讘讙讜讜谞讗 砖讗讬谞讜 诪讘专讱 讘讜专讗 驻专讬 讛讙驻谉 讗诇讗 诇讛转讬专 讗讬住讜专 诪注讬诇讛 诪讻诇 诪拽讜诐 讗讬谉 讘专讻转 砖讛讻诇 驻讜讟专转讜, 讚诪讻讬讜谉 砖讞诇 讚讬谉 砖讘讜专讗 驻专讬 讛讙驻谉 讛讜讬讗 拽讬讜诐 讘讻讜住 砖诇 讘专讻讛 讜讗讬谞讛 讞诇讜转 讘专讻转 讛谞讛谞讬谉 讙专讬讚讗, 讛驻拽讬注讜 讛讞讻诪讬诐 诪讬讬谉 讚讬谉 讘专讻转 砖讛讻诇 讜拽讘注讜 诇讬讬谉 讘专讻讛 诪住讜讬诪转 讚讘讜专讗 驻专讬 讛讙驻谉 讚讜拽讗.
讙诪'. 讜讝"诇 讘谞讬诪讬谉 专注讬讗 讻专讱 专讬驻转讗 讜讗诪专 讘专讬讱 诪专讬讛 讚讛讗讬 驻讬转讗 讜讻讜' 诪讗讬 讬爪讗 讚拽讗诪专 专讘 谞诪讬 讬爪讗 讬讚讬 讘专讻讛 专讗砖讜谞讛 诪讗讬 拽讗 诪砖诪注 诇谉 讗注"讙 讚讗诪专 讘诇砖讜谉 讞讜诇 转谞讬谞讗 讜讻讜' 住诇拽讗 讚注转讱 讗诪讬谞讗 讛谞讬 诪讬诇讬 讚讗诪专讛 讘诇砖讜谉 讞讜诇 讻讬 讛讬讻讬 讚转拽讬谞讜 专讘谞谉 讘诇砖讜谉 拽讚砖 讗讘诇 诇讗 讗诪专讛 讘诇砖讜谉 讞讜诇 讻讬 讛讬讻讬 讚转拽讬谞讜 专讘谞谉 讘诇砖讜谉 拽讚砖 讗讬诪讗 诇讗 拽讗 诪砖诪注 诇谉 注讻"诇. 讜讛谞讛 诪讘讜讗专 讘讙诪' 砖讗诐 讘讬专讱 讘专讜讱 专讞诪谞讗 诪专讬讛 讚讛讗讬 驻讬转讗 讬爪讗 讬讚讬 讘专讻转 讛讝谉, 讜爪"注 讚讛专讬 拽讬讬诪讗 诇谉 (诇注讬诇 讬讗 讗) 讚诪拽讜诐 砖讗诪专讜 诇讛讗专讬讱 讗讬谞讜 专砖讗讬 诇拽爪专 讜讘专讻转 讛讝谉 讛讜讬讗 讘专讻讛 讗专讜讻讛 砖驻讜转讞转 讘讘专讜讱 讜讞讜转诪转 讘讘专讜讱 讜讗讬讱 讬爪讗 讬讚讬 讞讜讘转讜 讻砖讗诪专 讘专讬讱 专讞诪谞讗 诪专讬讛 讚讛讗讬 驻讬转讗.
讜注讬讬谉 讘专诪讘"谉 讘诪诇讞诪讜转 讛' (讚祝 讜: 讘讚驻讬 讛专讬"祝) 讜讝"诇 讜诪讬讛讜 讘住讬驻讗 讗注"驻 砖砖讬谞讛 讘驻转讬讞讛 讬爪讗 砖讛讻诇 讛讜诇讱 讗讞专 讛讞讬转讜诐 砖讬砖 讘讜 讘专讻讛 讜讗诐 转拽砖讛 讘诪讛 讬爪讗 讘诪讛 砖讗诪专 讘专讜讱 讗转讛 讛' 讬讜爪专 讛诪讗讜专讜转 讜讛诇讗 砖谞讬谞讜 讗讬谞讜 专砖讗讬 诇拽爪专, 讗讬讻讗 诇诪讬诪专 讛讗 讗诐 拽爪专 讬爪讗 讜讛讻讬 谞诪讬 诪讜讻讞 讘驻专拽 讻讬爪讚 诪讘专讻讬谉 注讻"诇. 讜诪讘讜讗专 讚讛专诪讘"谉 住讜讘专 讚讗注"驻 砖讗讬谞讜 专砖讗讬 诇拽爪专 诪"诪 讘讚讬注讘讚 讗诐 拽爪专 讬爪讗, 讜谞专讗讛 讚讛专诪讘"谉 讛讜讻讬讞 讚讬谉 讝讛 诪住讜讙讬讬谉 讚讘谞讬诪讬谉 专注讬讗 讬爪讗 讬讚讬 讘专讻转 讛讝谉 讗注"驻 砖诇讗 讞转诐 讘专讜讱 讗转讛 讛' 讛讝谉 讗转 讛讻诇, 讜讝讜讛讬 讻讜讜谞转 讛专诪讘"谉 讘诪讛 砖讻转讘 "讜讛讻讬 谞诪讬 诪讜讻讞 讘驻专拽 讻讬爪讚 诪讘专讻讬谉". 讜谞专讗讛 讚诇砖讬讟讜转 讛专讗砖讜谞讬诐 讚住"诇 讚讗诐 拽爪专 讘专讻讛 讗专讜讻讛 诇讗 讬爪讗 爪"诇 讚讘住讜讙讬讬谉 诪讬讬专讬 砖讞转诐 讘诇砖讜谉 讗专诪讬转 讘专讬讱 专讞诪谞讗 讚讝谉 诇讻讜诇讬讛 注诇诪讗, 讜拽诪"诇 讚诪讻讬讜谉 砖讛讝讻讬专 砖诐 讜诪诇讻讜转 讬爪讗 讗注"驻 砖砖讬谞讛 讛讘专讻讛 诪诇砖讜谉 拽讚砖 诇诇砖讜谉 讞讜诇.
讜讛谞讛 驻住拽 讛诪讞讘专 (讗讜"讞 住讬' 拽住"讝 住注' 讬', 讜讻谉 驻住拽 讛讟讜专) 讜讝"诇 讗诐 讘诪拽讜诐 讘专讻转 讛诪讜爪讬讗 讘讬专讱 砖讛讻诇 谞讛讬讛 讘讚讘专讜 讗讜 砖讗诪专 讘专讬讱 专讞诪谞讗 诪诇讻讗 诪讗专讬讛 讚讛讗讬 驻讬转讗 讬爪讗 注讻"诇. 讜诪讘讜讗专 讚住"诇 讚讗注"驻 讚讘住讜讙讬讬谉 诪讬讬专讬 讘讘专讻转 讛诪讝讜谉 讛讜讗 讛讚讬谉 讗诐 讘讬专讱 诇驻谞讬 讛诪讝讜谉 讘诇注"讝 讚讬讜爪讗 讬讚讬 讘专讻转 讛诪讜爪讬讗. 讜爪"讘 诪讗讬 砖谞讗 讻砖诪讘专讱 讘专讬讱 专讞诪谞讗 诪诇讻讗 诪讗专讬讛 讚讛讗讬 驻讬转讗 讚讬爪讗, 诪讛诪讘专讱 讻诪讛 谞讗讛 驻转 讝讜 讘专讜讱 讛诪拽讜诐 砖讘专讗讛 砖讗讬谞讜 诪讜注讬诇 诇驻讬 专' 讬讜住讬 讚诪砖谞讛 诪诪讟讘注 砖讟讘注讜 讞讻诪讬诐 讘讘专讻讜转47.
讜谞专讗讛 诇讬讬砖讘 讚讛讞讬诇讜拽 讘讬谉 讛诪讘专讱 讘专讜讱 讛诪拽讜诐 砖讘专讗 驻转 讝讜 - 讚诇讗 讬爪讗, 诇讛诪讘专讱 讘专讬讱 专讞诪谞讗 诪诇讻讗 诪专讬讛 讚讛讗讬 驻讬转讗 - 讚讬爪讗, 讗讬谞讜 诪砖讜诐 砖谞拽讟 诇砖讜谉 砖讘专讗 讘诪拽讜诐 讛诪讜爪讬讗 诇讞诐 诪谉 讛讗专抓, 讗诇讗 讚讛砖讬谞讜讬 讛讜讗 讘讛讝讻专转 讛砖诐 讚讛讬讬谞讜 砖讗诪专 讘专讜讱 "讛诪拽讜诐" 讘诪拽讜诐 诇讜诪专 砖诐 讗讚谞讜转, 讜讻砖诪讘专讱 讘诇砖讜谉 讛拽讚砖 爪专讬讱 讚讜拽讗 诇讘专讱 讘砖诐 讗讚谞讜转. 诪砖讗"讻 讻砖诪讘专讱 讘专讬讱 专讞诪谞讗 诪诇讻讗 诪专讬讛 讚讛讗讬 驻讬转讗 讘诇砖讜谉 讗专诪讬转 讬"诇 讚诪讻讬讜谉 砖讛讝讻讬专 专讞诪谞讗 讚讛讬讬谞讜 讞诇讜转 讚讬谉 讻讬谞讜讬 讛砖诐 讘诇砖讜谉 讗专诪讬转 讗注"驻 砖诇讗 讛讝讻讬专 砖诐 讗讚谞讜转 谞诪讬 讬爪讗.
讜讘讟注诐 讛讞讬诇讜拽 谞"诇 讚讻砖诪讘专讱 讘诇砖讜谉 讛拽讜讚砖 爪专讬讱 诇讛讝讻讬专 讗转 讛砖诐 讘诇砖讜谉 讗讚谞讜转 砖讛讜讗 诪讝' 砖诪讜转 砖讗讬谞诐 谞诪讞拽讬诐 (讻诪讘讜讗专 讘专诪讘"诐 驻"讜 诪讛诇' 讬住讜讚讬 讛转讜专讛 讛"讘), 诪砖讗"讻 讻砖诪讘专讱 讘诇砖讜谉 讞讜诇 讗讬谉 讞诇讜转 讚讬谉 砖诐, 讚讘诇砖讜谉 讞讜诇 讻诇 讛转专讙讜诪讬诐 砖诇 讛砖诐 讛讜讬讬谉 讻讬谞讜讬讬诐, 讜讗驻讬诇讜 讗诐 诪转专讙诐 诇砖讜谉 讗讚谞讜转 诇诇砖讜谉 讞讜诇 诇讗 讞诇 讘转专讙讜诐 讞诇讜转 讚讬谉 砖诐 讚讗讬谞讜 讗诇讗 讻讬谞讜讬 讘诇讘讚, 讜讻诪讘讜讗专 讘专诪讘"诐 (驻讻"讜 诪讛诇' 住谞讛讚专讬谉 讛"讙) 讜讝"诇 砖诪讜转 砖拽讜专讗讬诐 讘讛谉 讛讙讜讬讬诐 诇讛拽讘"讛 讛专讬 讛谉 讻讻诇 讛讻讬谞讜讬讬诐 注讻"诇. 讜讛谞讛 诪讚拽讬讬诪讗 诇谉 讚讻诇 讛讘专讻讜转 谞讗诪专讬谉 讘讻诇 诇砖讜谉 诪讜讻讞 讚讻砖诪讘专讱 讘诇砖讜谉 讞讜诇 讬讜爪讗 讗祝 讘转专讙讜诐 讛砖诐 讚讛讜讬 讻讬谞讜讬, 讚讘驻砖讟讜转 讻砖诪讘专讱 讘诇砖讜谉 讞讜诇 讗讬谞讜 诪讝讻讬专 讗转 讛砖诐 讘诇砖讜谉 讛拽讜讚砖, 讜讻谉 诪砖诪注 诪讚讘专讬 讛专诪讘"诐 (驻"讗 诪讛诇' 讘专讻讜转 讛"讜) 讜讝"诇 讜讻诇 讛讘专讻讜转 讻讜诇谉 谞讗诪专讬谉 讘讻诇 诇砖讜谉 讜讛讜讗 砖讬讗诪专 讻注讬谉 砖转讬拽谞讜 讞讻诪讬诐 讜讗诐 砖讬谞讛 讗转 讛诪讟讘注 讛讜讗讬诇 讜讛讝讻讬专 讗讝讻专讛 讜诪诇讻讜转 讜注谞讬谉 讛讘专讻讛 讗驻讬诇讜 讘诇砖讜谉 讞讜诇 讬爪讗 注讻"诇, 讜诪拽讜专讜 诪住讜讙讬讬谉 讚讘谞讬诪讬谉 专注讬讗 讻专讬讱 专讬驻转讗 讜讘讬专讱 讘专讬讱 专讞诪谞讗 诪专讬讛 讚讛讗讬 驻讬转讗, 讜诪讘讜讗专 砖讗注"驻 砖诇讗 讛讝讻讬专 砖诐 讗讚谞讜转 讬爪讗, 讚诪讻讬讜谉 砖讘讬专讱 讘诇砖讜谉 讞讜诇 讬爪讗 讬讚讬 讛讝讻专转 讛砖诐 讗祝 注"讬 讻讬谞讜讬, 讜讬爪讗 讬讚讬 讛讝讻专转 讛砖诐 讘讗诪讬专转 专讞诪谞讗 讚讛讜讬讗 讻讬谞讜讬.
讜诇讻讗讜专讛 讬"诇 讚讛讜讗 讛讚讬谉 诇讙讘讬 拽专讬讗转 砖诪注 砖谞讗诪专 讘讛 讚讬谉 拽专讬讗讛 讻讻转讘讛, 砖讗诐 拽讜专讗 讘诇砖讜谉 讛拽讜讚砖 爪专讬讱 诇讛讝讻讬专 砖诐 讗讚谞讜转 讜讗诐 讛讞诇讬祝 讗转 讛砖诐 驻砖讬讟讗 讚诇讗 讬爪讗, 讚诇讗 讛讜讬讗 拽专讬讗讛 讻讻转讘讛. 诪砖讗"讻 讻砖拽讜专讗 讘诇砖讜谉 讞讜诇 讬"诇 讚讞诇 拽讬讜诐 拽专讬讗讛 讻讻转讘讛 讗祝 讘诇砖讜谉 讞讜诇 诪砖讜诐 砖讛转专讙讜诐 讛讜讬 驻讬专讜砖 讻诪讜 砖谞转讘讗专 讘讚讘专讬 讛专讗讘"讚 (驻"讘 诪讛诇' 拽专讬讗转 砖诪注 讛诇' 讬'), 讜讬"诇 砖讬爪讗 讗祝 讘讛讝讻专转 讛砖诐 讘诇砖讜谉 讞讜诇 讗注"驻 砖讛讜讗 讻讬谞讜讬, 讚专拽 讘诇砖讜谉 讛拽讜讚砖 谞讗诪专 讚讬谉 诪住讜讬诐 砖诇 砖诪讜转 诪讞讜诇拽讬诐.
讘专诐 讛讙专"诪 讝爪"诇 讗诪专 砖讻诇 讝讛 讗诐 讬转专讙诐 讗转 讛砖诪讜转 诇诇注"讝 讘诇讬 诇砖谞讜转 讗转 讻讜讜谞转 讛砖诐 诪讻讜讜谞转讛 讘诇砖讜谉 讛拽讜讚砖. 讗诪谞诐 诪讻讬讜谉 砖讬砖 诪讞诇讜拽转 讘讬谉 讛专讗砖讜谞讬诐 讘讻讜讜谞讜转 讛砖诪讜转 砖讘讘专讻讜转 (讻讙讜谉 讘砖诐 讘谉 讚' 讗讜转讬讜转 砖讞诇讜拽讬诐 讛专讗砖讜谞讬诐 讗诐 讛讻讜讜谞讛 砖诇 讛砖诐 讛讬讗 诇讛讜讬"讛 讗讜 诇讗讚谞讜转), 拽讬讬诐 讘讻诇 转专讙讜诐 住驻拽 讗诐 诇讗 砖讬谞讛 讗转 讻讜讜谞转 讛砖诐48. 讜诇驻讞讜转 讗讬谉 诇注砖讜转 讻谉 诇讻转讞讬诇讛. 讜诪砖讜诐 讻讱 讛讬讛 驻讜住拽 讛讙专"诪 讝爪"诇 注讘讜专 讛诪转驻诇诇讬诐 砖拽讜专讗讬诐 拽专讬讗转 砖诪注 讜诪讘专讻讬诐 讘专讻讜转 讘诇注"讝, 砖诇讗 讬砖谞讜 讗转 讛砖诐 诪拽专讬讗转讜 讘诇讛"拽 讗诇讗 讬拽专讗讜讛讜 讻讻转讘讜 讘诇砖讜谉 讛拽讜讚砖49.
讙诪'. 讜讝"诇 诇讗 注讘专转讬 诪诇讘专讻讱 注讻"诇. 讜驻讬专砖 专砖"讬 (讚"讛 诪诇讘专讻讱) "讘专讜讱 讗砖专 拽讚砖谞讜 讘诪爪讜转讬讜 讜爪讜谞讜 诇讛驻专讬砖 转专讜诪讛 讜诪注砖专". 讜讚讘专讬讜 爪"注 讚拽讬讬诪讗 诇谉 讚讘专讻转 讛诪爪讜讜转 讚专讘谞谉, 讜讗讬讱 谞诇诪讚 诪谉 讛驻住讜拽 诇讗 注讘专转讬 诪诪爪讜转讬讱 讜诇讗 砖讻讞转讬 砖诇讗 砖讻讞 诪诇讘专讱 讘专讻转 讛诪爪讜讛 注诇 讛驻专砖转 诪注砖专 砖谞讬. 讜诇讜诇讗 讚讘专讬 专砖"讬 诇讻讗讜专讛 讛讬讛 讗驻砖专 诇驻专砖 讚拽专讗 诪讬讬专讬 讘讘专讻转 讛谞讛谞讬谉 (诇砖讬讟讜转 讚住"诇 讚讘专讻转 讛谞讛谞讬谉 讛讬讗 诪讚讗讜专讬讬转讗, 注讬讬谉 讘转讜住' 讚祝 讬讘. 讚"讛 诇讗 讜讘转讜住' 讚祝 诇讛. 讚"讛 讗诇讗 住讘专讗 讜讘驻谞"讬 砖诐). 讗诇讗 讚讬砖 诇讚讞讜转 讚诇诪讛 诇讬讛 诇讛转讜讚讜转 讘讜讬讚讜讬 诪注砖专 砖诇讗 砖讻讞 诪诇讘专讱 讘专讻转 讛谞讛谞讬谉, 讚讗讬讝讛 砖讬讬讻讜转 讬砖 诇讘专讻转 讛谞讛谞讬谉 诇拽讬讜诐 讚讬谉 诪注砖专 砖谞讬, 讚讗讬谉 讝讛 讗诇讗 讻诪转讜讚讛 砖诇讗 注讘专 注诇 讗讬住讜专 谞驻专讚 砖讗住讜专 诇讬讛谞讜转 诪注讜诇诐 讛讝讛 讘诇讬 讘专讻讛, 讜诇诪讛 爪专讬讱 诇讛讝讻讬专 讝讗转 讻讞诇拽 诪诪爪讜转 讜讬讚讜讬 诪注砖专.
讜注讬讬谉 讘专诪讘"诐 (驻讬"讗 诪讛诇' 诪注砖专 砖谞讬 讜谞讟注 专讘注讬 讛讟"讜) 讜讝"诇 讜诇讗 砖讻讞转讬 砖诇讗 砖讻讞 诪诇讘专讻讜 讜诇讛讝讻讬专 砖诪讜 注诇讬讜 注讻"诇. 讜诪住转讬诪转 诇砖讜谉 讛专诪讘"诐 讬转讻谉 诇驻专砖 讚住"诇 砖诪转讜讚讛 砖诇讗 砖讻讞 诪诇讘专讱 讘专讻转 讛谞讛谞讬谉 (讜讚诇讗 讻讚注转 专砖"讬 讘住讜讙讬讬谉 砖驻讬专砖 讚诪讬讬专讬 讘讘专讻转 讛诪爪讜讛), 讜讗注"驻 砖讻转讘 讛专诪讘"诐 诇讛讚讬讗 (驻"讗 诪讛诇' 讘专讻讜转 讛"讘) 砖讘专讻讜转 讛谞讛谞讬谉 讛诐 诪讚讘专讬 住讜驻专讬诐, 讬转讻谉 讚讛专诪讘"诐 住讜讘专 讚砖讗谞讬 讘专讻转 讛谞讛谞讬谉 注诇 讗讻讬诇转 诪注砖专 砖谞讬 讚讛讜讬讗 诪讚讗讜专讬讬转讗.
讜讛讘讬讗讜专 讘讝讛 讚住"诇 诇讛专诪讘"诐 讚讘诪注砖专 砖谞讬 讞诇 讚讬谉 谞讬转谉 讘讞驻爪讗 讚诪注砖专 砖谞讬 砖谞讬转谉 诇讗讻讬诇讛, 讜讞诇 讘讞驻爪讗 讚诪注"砖 拽讬讜诐 诪爪讜转 讗讻讬诇转 诪注砖专 砖谞讬. 讜讛专诪讘"诐 住讜讘专 砖讛讘专讻讛 诪讛讜讜讛 讞诇拽 诪拽讬讜诐 诪爪讜转 讗讻讬诇转 诪注砖专 砖谞讬, 讚谞诇诪讚转 诪讚专砖转 讛拽专讗 "拽讚砖 讛讬诇讜诇讬诐 诇讛'" 诪诇诪讚 砖讟注讜谞讬诐 讘专讻讛 诇驻谞讬讛诐 (诇讛.), 讚讛讬讬谞讜 砖讞诇 讚讬谉 砖讘讞 讜讘专讻讛 讻讞诇拽 诪拽讬讜诐 诪爪讜转 讗讻讬诇转 诪注砖专 砖谞讬 讜谞讟注 专讘注讬, 讜讘专讻转 讛谞讛谞讬谉 讚诪注砖专 砖谞讬 诪讛讜讜讛 拽讬讜诐 讘诪爪讜转 讗讻讬诇转 诪注砖专 砖谞讬 诪讚讗讜专讬讬转讗.
讗诪谞诐 诇驻讬 讝讛 爪"注 拽爪转 诪讛讜 讛讛讜"讗 砖讘讙诪' (诇注讬诇 诇讛 讗) 诇诪讬诇祝 讚讬谉 讘专讻转 讛谞讛谞讬谉 讘驻讬专讜转 讞讜诇讬谉 诪拽专讗 讚拽讚砖 讛讬诇讜诇讬诐 诇讛', 砖讛讜讗 讚讬谉 诪住讜讬诐 砖诇 砖讘讞 讘拽讬讜诐 诪爪讜转 讗讻讬诇转 谞讟注 专讘注讬 讜诪注砖专 砖谞讬.
讙诪'. 讜讝"诇 诪讗讬 谞讜讘诇讜转 讜讻讜' 讞讚 讗诪专 讘讜砖诇讬 讻诪专讗 讜讞讚 讗诪专 转诪专讬 讚讝讬拽讗 注讻"诇. 注讬讬谉 讘专砖"讬 (讚"讛 讘讜砖诇讬 讻诪专讗) 砖驻讬专砖 讜讝"诇 讻诪讜 砖专讜驻讬 讞诪讛 砖讘砖诇诐 讜砖专驻诐 讛讞讜诐 讜讬讘砖讜 讜转诪专讬诐 讛诐 注讻"诇, 讜诪讘讗讜专 诪讚讘专讬讜 讚讛讜讬讬谉 诪讬谉 拽诇诇讛 诪砖讜诐 砖谞转拽诇拽诇讜 注"讬 砖谞砖专驻讜 讘讞诪讛. 讗讱 讛专"砖 (讚诪讗讬 驻"讗 诪"讗 讚"讛 谞讜讘诇讜转) 驻讬专砖 讘讗讜驻谉 讗讞专 讜讝"诇 讜讬砖 诪驻专砖讬谉 砖讗讬谉 诪转讘砖诇讬谉 讘讗讬诇谉 讗诇讗 转讜诇砖谉 讜注讜砖讛 讗讜转谉 讻讜诪专 讘讗专抓 讜诪转讘砖诇讬谉 注讻"诇, 讜讘诪住' 注专诇讛 (驻"讗 诪"讞) 讻转讘 "讘讜砖诇讬 讻讜诪专讗 转诪专讬诐 驻讙讬谉 砖讗讬谞诐 专讜讗讬讬诐 诇讗讻讬诇讛 讜讻讜诪专讬诐 讗讜转谉 讘注驻专 诇讛转讘砖诇", 讜诪讘讜讗专 砖驻讬专砖 讚讘讜砖诇讬 讻讜诪专讗 讛讬讬谞讜 驻讬专讜转 砖谞转诇砖讜 诪谉 讛注抓 诇驻谞讬 砖谞转讘砖诇讜 讻诇 爪专讻谉.
讜谞专讗讛 砖讻谉 驻讬专砖 讛专诪讘"诐 砖驻住拽 (驻"讞 诪讛诇' 讘专讻讜转 讛"讞) 讜讝"诇 讜讛谞讜讘诇讜转 砖讛谉 驻讙讬谉 讜讻讜' 诪讘专讱 转讞诇讛 砖讛讻诇 注讻"诇. 讜谞专讗讛 讚驻讙讬谉 讛谉 讻砖讬注讜专 讘讜住专 讜讻讚诪讘讜讗专 讘专诪讘"诐 (驻"讛 诪讛诇' 砖诪讬讟讛 讜讬讜讘诇 讛诇' 讟"讜) 讜讝"诇 讗讬谉 讗讜住驻讬谉 驻讬专讜转 砖讘讬注讬转 讻砖讛谉 讘讜住专 讜讻讜' 讗讘诇 讗讜讻诇 诪讛谉 诪注讟 讘砖讚讛 讻砖讛谉 驻讙讬谉 讻讚专讱 砖讗讜讻诇 讘砖讗专 砖谞讬 砖讘讜注 讜诇讗 讬讻谞讬住 诇讗讻讜诇 讘转讜讱 讘讬转讜 注讚 砖讬讙讬注讜 诇注讜谞转 讛诪注砖专讜转 注讻"诇, 讜讛谞讛 拽讬讬诪讗 诇谉 讘诪砖谞讛 (注专诇讛 驻"讗 诪"讝) 讚住诪讚专 诪讜转专 讘注专诇讛 讜讘讜住专 讗住讜专, 讜诪讘讜讗专 讚讞诇 讞诇讜转 砖诐 驻专讬 讘讘讜住专, 讜讻谉 诪砖诪注 诪诪讛 砖驻住拽 讛专诪讘"诐 (驻"讛 诪讛诇' 谞讝讬专讜转 讛"讘) 讜讝"诇 讗讘诇 讛注诇讬谉 讜讛诇讜诇讘讬谉 讜诪讬 讙驻谞讬诐 讜讛住诪讚专 讛专讬 讗诇讜 诪讜转专讬谉 诇谞讝讬专 砖讗讬谞谉 诇讗 驻专讬 讜诇讗 驻住讜诇转 驻专讬 讗诇讗 诪谉 讛注抓 讛谉 谞讞砖讘讬谉 注讻"诇, 讜诪砖诪注 讚专拽 住诪讚专 讛讜讬 注抓 讜讗讬诇讜 讘讘讜住专 讞诇 砖诐 驻专讬.
讜诇驻讬"讝 讬"诇 讚诪讛 砖驻住拽 讛专诪讘"诐 讚诪讘专讱 注诇 驻讙讬谉 砖讛讻诇 讛讜讗 诪砖讜诐 讚住"诇 讻砖讬讟转 讛专"砖 讚讻诇 驻专讬 砖诇讗 谞转讘砖诇 讻诇 爪专讻讜 讛讜讬 诪讬谉 拽诇诇讛 讜诪讘专讱 注诇讬讜 砖讛讻诇.
讜注讬讬谉 讘专诪讘"诐 (驻"讘 诪讛诇' 诪注砖专 讛"讙) 砖驻住拽 砖讗讬谉 讞讬讜讘 转专讜诪讜转 讜诪注砖专讜转 讞诇 注讚 讛讘讗转 砖诇讬砖 讜驻讬专讜转 砖讛谉 讘讜住专 驻讟讜专讬谉 诪转专讜诪讜转 讜诪注砖专讜转, 讚谞讗诪专 讚讬谉 诪住讜讬诐 讚讞诇讜转 砖诐 驻专讬 诇讙讘讬 讞讬讜讘 转专讜诪讜转 讜诪注砖专讜转. 讜诇驻讬"讝 讬"诇 讚讛讜讗 讛讚讬谉 诇讙讘讬 讘专讻讛, 讚驻讬专讜转 砖讛谉 讘讜住专 诪讘专讱 注诇讬讛诐 砖讛讻诇 诪砖讜诐 砖谞讗诪专 讚讬谉 诪住讜讬诐 讘讛诇讻讜转 讘专讻讜转 讚砖诐 驻专讬 讞诇 讘讛讘讗转 砖诇讬砖 讚讝讛讜 砖讬注讜专 注讜谞转 讛诪注砖专讜转, 讜驻讞讜转 诪讝讛 讛讜讬 诪讬谉 拽诇诇讛, 讚住讜讘专 讛专诪讘"诐 砖诪讘专讱 注诇讬讜 砖讛讻诇.
讜注讬讬谉 讘转讜住' (讚祝 诇讜: 讚"讛 砖讬注讜专讜) 讚住"诇 讚注诇 讘讜住专 诪讘专讱 讘讜专讗 驻专讬 讛注抓. 讜诇驻讬 诪讛 砖谞转讘讗专 讘砖讬讟转 讛专诪讘"诐 讬"诇 讚驻诇讬讙 注诇 讛转讜住', 讜住"诇 讚诪讘专讱 注诇 讘讜住专 讘专讻转 砖讛讻诇 诪砖讜诐 讚谞讞砖讘 诇诪讬谉 拽诇诇讛 诪讻讬讜谉 砖诇讗 谞转讘砖诇 讻诇 爪专讻讜. 讘专诐 讬转讻谉 讚专拽 讘谞讜讘诇讜转 砖讛谉 驻讙讬谉 诪讘专讱 砖讛讻诇 诪砖讜诐 砖谞砖专讜 诪谉 讛注抓 注"讬 讛专讜讞 讜注讚讬讬谉 诇讗 谞转讘砖诇讜 讻诇 爪专讻谉, 讜讗讬诇讜 讘讘讜住专 砖拽讟祝 诪谉 讛注抓 诪讘专讱 讘讜专讗 驻专讬 讛注抓 讗祝 诇讚注转 讛专诪讘"诐, 诪砖讜诐 讚讞诇 砖诐 驻专讬 讘讘讜住专 诇注谞讬谉 讘专讻讛 讻诪讜 讚讞诇 砖诐 驻专讬 讘讘讜住专 讘讻诇 讛转讜专讛 讻讜诇讛, 讜诇讗 讛讜讬 诪讬谉 拽诇诇讛 讗诇讗 讗诐 讻谉 讛砖讬专讜诐 讛专讜讞 诪谉 讛注抓.
讜诇讻讗讜专讛 转讛讗 谞驻拽讗 诪讬谞讛 讘驻讬专讜转 砖讛讘讬讗讜 砖诇讬砖 讜谞砖专讜 诪谉 讛注抓 注"讬 讛专讜讞 讜诇讗 讙诪专讜 诇讛转讘砖诇, 讚讗讬 谞讬诪讗 讚讛专诪讘"诐 住讜讘专 讻讚注转 讛转讜住' (讚祝 诇讜: 讚"讛 砖讬注讜专讜) 讚讗祝 讘讚讬谉 讘专讻讛 讞诇 砖讬注讜专 驻专讬 讘讘讜住专 讜诪讘专讱 注诇讬讜 讘讜专讗 驻专讬 讛注抓, 讜诪讛 砖讻转讘 讛专诪讘"诐 讚诪讘专讱 砖讛讻诇 讘谞讜讘诇讜转 讛讜讗 诪砖讜诐 讚谞砖专讜 诪谉 讛注抓 拽讜讚诐 讙诪专 讘讬砖讜诇谉, 讬"诇 讚诪讘专讱 砖讛讻诇 讗祝 讘驻讬专讜转 砖讛讘讬讗讜 砖诇讬砖 讜谞砖专讜 注"讬 讛专讜讞 拽讜讚诐 砖谞讙诪专讜 诇讛转讘砖诇. 讗诪谞诐 讗讬 谞讬诪讗 讚住讜讘专 讛专诪讘"诐 砖讞诇 讚讬谉 诪住讜讬诐 讘讛诇讻讜转 讘专讻讜转 讚砖讬注讜专 驻专讬 讛讜讗 讻砖讬注讜专 注讜谞转 讛诪注砖专讜转 讜驻讞讜转 诪讝讛 讛讜讬 诪讬谉 拽诇诇讛, 讬"诇 讚讘驻讬专讜转 砖讛讘讬讗讜 砖诇讬砖 讜谞砖专讜 诪谉 讛注抓 诪讘专讱 注诇讬讛谉 讘讜专讗 驻专讬 讛注抓.
讜讛谞讛 注讬讬谉 讘专诪讘"诐 (驻"讟 诪讛诇' 诪注砖专 砖谞讬 讛诇' 讬"讙) 砖驻住拽 讚谞讜讘诇讜转 讗住讜专讜转 诪砖讜诐 注专诇讛 讜谞讟注 专讘注讬 讚诪砖诪注 讚砖诐 驻专讬 诇注谞讬谉 谞讟注 专讘注讬 讞诇 讘讘讜住专. 讜诪讗讬讚讱 驻住拽 讛专诪讘"诐 砖讗讬谉 驻讜讚讬谉 谞讟注 专讘注讬 注讚 砖讬讙讬注 诇注讜谞转 讛诪注砖专讜转 讚讛讬讬谞讜 讘讛讘讗转 砖诇讬砖 (驻"讟 诪讛诇' 诪注砖专 砖谞讬 讛"讘), 讜诪砖诪注 讚讞诇 讚讬谉 诪住讜讬诐 讘谞讟注 专讘注讬 讚砖诐 驻专讬 转诇讜讬 讘讛讘讗转 砖诇讬砖 讻转专讜诪讛 讜诪注砖专, 讜爪"注 讘住转讬专讛.
讜谞专讗讛 诇转专抓 讚讛专诪讘"诐 诪讞诇拽 讘讬谉 讞诇讜转 讚讬谉 讛讗讬住讜专 讚谞讟注 专讘注讬 诇讘讬谉 讞诇讜转 拽讬讜诐 诪爪讜转 讛谞讬转谉 砖讘讞驻爪讗 讚专讘注讬, 讜住"诇 讚讞诇讜转 讗讬住讜专 谞讟注 专讘注讬 转诇讜讬 讘砖诐 驻专讬 讚讻诇 讛转讜专讛 讻讜诇讛 讚讛讬讬谞讜 讘讘讜住专, 诪砖讗"讻 拽讬讜诐 诪爪讜转 驻讚讬讜谉 讜讗讻讬诇转 谞讟注 专讘注讬 讘讬专讜砖诇讬诐 转诇讜讬讛 讘砖诐 驻专讬 讚注讜谞转 讛诪注砖专讜转. 讚诇砖讬讟转 讛专诪讘"诐 拽讬讜诐 诪爪讜转 讛谞讬转谉 砖讘讞驻爪讗 转诇讜讬 讘砖讬注讜专 讚注讜谞转 讛诪注砖专讜转, 讜讻谉 诪转讘讗专 诪讚讘专讬 讛专诪讘"诐 讘讚讬谉 驻讬专讜转 砖讘讬注讬转 (驻"讛 诪讛诇' 砖诪讬讟讛 讛诇' 讟"讜) 讜讝"诇 讗讬谉 讗讜住驻讬谉 驻讬专讜转 砖讘讬注讬转 讻砖讛谉 讘讜住专 砖谞讗诪专 转讗讻诇讜 讗转 转讘讜讗转讛 讗讬谞讛 谞讗讻诇转 注讚 砖转注砖讛 转讘讜讗讛 讜讻讜', 讜诇讗 讬讻谞讬住 诇讗讻讜诇 讘转讜讱 讘讬转讜 注讚 砖讬讙讬注讜 诇注讜谞转 讛诪注砖专讜转 注讻"诇. 讜诪讘讜讗专 讚拽讬讜诐 讛讗讻讬诇讛 转诇讜讬 讘砖讬注讜专 讚注讜谞转 讛诪注砖专讜转. 讜讗讬诇讜 诇讙讘讬 讗讬住讜专 驻讬专讜转 砖讘讬注讬转 砖讬注讜专讜 讘讘讜住专, 讜注"讻 驻住拽 (驻"讛 诪讛诇' 砖诪讬讟讛 讜讬讜讘诇 讛诇' 讬"讝) 讚讗住讜专 诇拽讜抓 讗转 讛讗讬诇谉 砖讛讜爪讬讗 驻讬专讜转 讗注"驻 砖诇讗 讛讙讬注讜 诇注讜谞转 讛诪注砖专讜转 诪砖讜诐 砖讬注讘讜专 讘讗讬住讜专 讚诇讗讻诇讛 讜诇讗 诇讛驻住讚 砖诇讗 讬讙讬注 讛驻专讬 诇注讜谞转 讛诪注砖专讜转, 讜诪讘讜讗专 砖讞诇 讗讬住讜专 砖讘讬注讬转 讘讘讜住专 (讜注讬讬谉 讘诪讛 砖谞转讘讗专 讘砖讬注讜专讬诐 诇注讬诇 讚祝 诇讜: 讚"讛 讜讛转谞谉 讗讬谉 拽讜爪爪讬谉 讗转 讛讗讬诇谉).
讙诪'. 讜讝"诇 讘砖诇诪讗 诇诪讗谉 讚讗诪专 讘讜砖诇讬 讻诪专讗 讛讬讬谞讜 讚拽转谞讬 讛拽诇讬谉 砖讘讚诪讗讬 住驻讬拽谉 讛讜讗 讚驻讟讜专 讛讗 讜讚讗谉 讞讬讬讘 讗诇讗 诇诪讗谉 讚讗诪专 转诪专讬 讚讝讬拽讗 讜讚讗谉 讞讬讬讘 讛驻拽专讗 谞讬谞讛讜, 讛讻讗 讘诪讗讬 注住拽讬谞谉 砖注砖讗谉 讙讜专谉 讚讗诪专 专' 讬爪讞拽 讜讻讜' 讛诇拽讟 讛砖讻讞讛 砖注砖讗谉 讙讜专谉 讛讜拽讘注讜 诇诪注砖专 注讻"诇. 诪讘讜讗专 讘讙诪' 讚诪讚诪讬谞谉 讚讬谉 驻讬专讜转 讛驻拽专 砖讛讜拽讘注讜 诇诪注砖专 诪砖注砖讗谉 讙讜专谉 讻讬 讛讬讻讬 讚驻讬专讜转 诇拽讟 砖讻讞讛 讜驻讗讛 讛讜拽讘注讜 诇诪注砖专 诪讚专讘谞谉 诪砖谞诇拽讟讜 注"讬 注谞讬 讜注砖讗谉 讙讜专谉50. 讜讛谞讛 讘讬住讜讚 讛讚讬谉 讚诇拽讟 砖讻讞讛 讜驻讗讛 驻讟讜专讬谉 诪谉 讛诪注砖专 诪讛"转 谞讞诇拽讜 专砖"讬 讜转讜住'. 讚专砖"讬 驻讬专砖 (讘"拽 讚祝 爪讚. 讚"讛 诪专讞讜) 讜讝"诇 讜诪讬专讜讞 讛讜讬 讙诪专 诪诇讗讻讛 诇诪注砖专 讛诇讻讱 诪注砖专 讻诇 诪注砖专讜转讬讜 转讞诇讛 讜讗讞"讻 谞讜转谉 诇讜 驻讗讛 讻讚讬 砖诇讗 讬驻住讬讚 注谞讬, 砖讗讬诇讜 讛讬讛 谞讜转谞讜 拽讜讚诐 诪讬专讜讞 讗注"驻 砖注谞讬 诪爪专祝 诇拽讟 砖讻讞讛 讜驻讗讛 讛专讘讛 讜注讜砖讛 诪讛谉 讻专讬 驻讟讜专 诪谉 讛诪注砖专 砖讛专讬 讛驻拽专 讛讜讗 讗讘诇 注讻砖讬讜 砖谞转诪专讞 讘讬讚 讘注诇 讛讘讬转 谞转讞讬讬讘 讘诪注砖专 注讻"诇, 讜诪讘讜讗专 讚诇驻讬 专砖"讬 诇拽讟 砖讻讞讛 讜驻讗讛 驻讟讜专讬谉 诪谉 讛诪注砖专 诪讛"转 诪砖讜诐 砖讛谉 讛驻拽专51. 讗诪谞诐 转讜住' (讘"拽 讚祝 讻讞. 讚"讛 讝讛 讜讝讛 诇驻讗讛 驻讜讟专讜 诪谉 讛诪注砖专) 讞诇拽讜 注诇 专砖"讬 讚讗讬谉 诇讜诪专 讚诇拽讟 砖讻讞讛 讜驻讗讛 驻讟讜专讬诐 诪诪注砖专 诪驻谞讬 砖讛谉 讛驻拽专, 讚讗讬谞谉 讛驻拽专 讗诇讗 诇注谞讬讬诐, 讗诇讗 讚驻讟讜专讬诐 诪讙讝讬专转 讛讻转讜讘 "讜讘讗 讛诇讜讬 讻讬 讗讬谉 诇讜 讞诇拽 讜谞讞诇讛 注诪讱" 讬爪讗 讝讛 砖讬砖 诇讜 讞诇拽 讜谞讞诇讛 注诪讱 砖讗诐 讛讜讗 诇讜讬 注谞讬 谞讜讟诇 驻讗讛. 讜讬砖 诇讛注讬专 讚讘砖诇诪讗 诇专砖"讬 谞讬讞讗 讛砖讜讜讗转 讛讙诪' 讘住讜讙讬讬谉 砖诪讚诪讛 驻讬专讜转 讛驻拽专 诇诇拽讟 砖讻讞讛 讜驻讗讛, 讚讻诪讜 砖讘诇拽讟 砖讻讞讛 讜驻讗讛 砖诇讬拽讟谉 讛注谞讬 讜注砖讗谉 讙讜专谉 讞讬讬讘讬谉 讘诪注砖专 诪讚专讘谞谉 讛讜讗 讛讚讬谉 讚驻讬专讜转 讛驻拽专 砖谞诇拽讟讜 讜注砖讗谉 讙讜专谉 谞转讞讬讬讘讜 讘诪注砖专. 讗诪谞诐 爪"注 诇驻讬 讚讘专讬 讛转讜住' 讚诇拽讟 砖讻讞讛 讜驻讗讛 驻讟讜专讬诐 诪诪注砖专 诪讚讬谉 讙讝讬专转 讛讻转讜讘 诪讬讜讞讚转 讚"讜讘讗 讛诇讜讬 讻讬 讗讬谉 诇讜 讞诇拽 讜谞讞诇讛 注诪讱" 讚诪讛讜 讛专讗讬讬讛 诪讛讗 讚注谞讬 砖诇讬拽讟 诇拽讟 砖讻讞讛 讜驻讗讛 讜注砖讗谉 讙讜专谉 讚讞讬讬讘讬谉 讘诪注砖专 诪讚专讘谞谉 讚讛讜讗 讛讚讬谉 讚诪讬专讜讞 驻讬专讜转 讛驻拽专 诪讞讬讬讘 讘诪注砖专, 讚讚讬诇诪讗 驻讬专讜转 讛驻拽专 砖讜讜讬诐 讘讚讬谞诐 诇驻讬专讜转 砖诇 讛拽讚砖 讜砖诇 注讻讜"诐 砖驻讟讜专讬诐 诪诪注砖专 讜讗驻讬诇讜 讗诐 诪讬专讞谉 讗讬谉 讛诪讬专讜讞 诪讞讬讬讘讬诐 讘诪注砖专.
讜讛谞讛 拽讬讬诪讗 诇谉 讚讛拽讚砖 驻讟讜专 诪诪注砖专 专拽 讻砖讛讬讛 讛拽讚砖 讘砖注转 讞讜讘转 诪注砖专, 讜讻诪砖"讻 讛专诪讘"诐 (驻"讘 诪讛诇' 诪注砖专 讛"讞) 讜讝"诇 讛诪拽讚讬砖 驻讬专讜转讬讜 讻砖讛谉 诪讞讜讘专讬谉 讜讻讜' 讜讗诐 讘讗讜 诇注讜谞转 讛诪注砖专讜转 讜讛诐 讘讬讚 讛讙讝讘专 讜讗讞"讻 驻讚讗谉 驻讟讜专讬谉 注讻"诇. 讜诇拽诪谉 (驻"讙 砖诐 讛诇' 讻"讛) 驻住拽 讛专诪讘"诐 "讛诪拽讚讬砖 驻讬专讜转 转诇讜砖讬谉 讜驻讚讗谉 拽讜讚诐 砖转讙诪专 诪诇讗讻转谉 讞讬讬讘 诇注砖专, 讜讗诐 谞讙诪专讛 诪诇讗讻转谉 讘讬讚 讛拽讚砖 讜讗讞"讻 驻讚讗谉 驻讟讜专讬谉 诪谉 讛诪注砖专讜转 砖讘砖注转 讞讜讘转谉 讛讬讜 驻讟讜专讬谉 诪谉 讛诪注砖专讜转". 讜诪讘讜讗专 讚讬砖 讘' 砖注讜转 讞讜讘讛 诇讞讬讬讘 讘转专讜诪讜转 讜诪注砖专讜转, 诪讬专讜讞 讜注讜谞转 讛诪注砖专讜转 (讛讘讗转 砖诇讬砖), 讜讗诐 讛讬讜 讛驻讬专讜转 讛拽讚砖 讘砖注转 讞讜讘转谉 驻讟讜专讬谉 讛谉 诇注讜诇诐 诪谉 讛诪注砖专讜转. 讘专诐 讛驻拽专 驻讜讟专 诪诪注砖专 讗祝 讗诐 讛驻拽讬专 讗转 讛驻讬专讜转 讘讬谉 讛讘讗转 砖诇讬砖 诇诪讬专讜讞, 讚讞诇 驻讟讜专 诪诪注砖专 讗注"驻 砖讗讬谞诐 讛驻拽专 讘砖注转 讞讜讘转谉, 讜讻讚拽讬讬诪讗 诇谉 (讘"拽 讚祝 爪讚. 讜讘专诪讘"诐 驻"讛 诪讛诇' 诪转谞讜转 注谞讬讬诐 讛诇' 讻"讝) 讚讛诪驻拽讬专 讻专诪讜 讜讛砖讻讬诐 诇讘拽专 讜讘爪专讜 讞讬讬讘 讘驻专讟 讘注讜诇诇讜转 讜讘砖讻讞讛 讜讘驻讗讛 讜驻讟讜专 诪谉 讛诪注砖专52. 讜讛谞讛 诇拽讟 砖讻讞讛 讜驻讗讛 驻讟讜专讬诐 诪讚讗讜专讬讬转讗 诪诪注砖专 讗祝 讚谞转诪专讞讜 注"讬 注谞讬, 讜讻讚诪讘讜讗专 诪讚讘专讬 讛专诪讘"诐 (驻"讘 诪讛诇' 转专讜诪讜转 讛"讟) 讜讝"诇 讜讗诇讜 驻讟讜专讬谉 诪谉 讛转专讜诪讜转 讜诪谉 讛诪注砖专讜转 讛诇拽讟 讜讛砖讻讞讛 讜讛驻讗讛 讜讛驻专讟 讜讛注讜诇诇讜转 讗驻讬诇讜 讛注诪讬讚 诪讛谉 讻专讬 讜讗诐 注砖讛 诪讛谉 讙讜专谉 讘砖讚讛 讛讜拽讘注讜 诇诪注砖专讜转 讜诪驻专讬砖 诪讛谉 转专讜诪讛 讜诪注砖专讜转. 讗讘诇 讗诐 注砖讛 诪讛谉 讙讜专谉 讘注讬专 驻讟讜专讬谉 砖讛专讬 拽讜诇 讬砖 诇讛谉 讜讛讻诇 讬讜讚注讬谉 砖讛谉 诇拽讟 砖讻讞讛 讗讜 驻讗讛 注讻"诇. 讜诪讘讜讗专 砖诇拽讟 砖讻讞讛 讜驻讗讛 驻讟讜专讬谉 诪讚讗讜专讬讬转讗 诪诪注砖专 讗注"驻 砖讘砖注转 讞讜讘转 转专讜"诪 讚讛讬讬谞讜 砖注转 讛讘讗转 砖诇讬砖 讜砖注转 讛诪讬专讜讞 讛讬讜 讛诐 讘转讜专转 讞讬讜讘 诪注砖专, 讚讛专讬 注诇 讻专讞讱 诪讬讬专讬 讚谞注砖讜 诇拽讟 砖讻讞讛 讜驻讗讛 诇讗讞专 砖讛讘讬讗讜 砖诇讬砖 讜讻讚驻住拽 讛专诪讘"诐 (驻"讘 诪讛诇' 诪转谞讜转 注谞讬讬诐 讛"讝) 讚讞讬讜讘 驻讗讛 转诇讜讬讛 讘讛讘讗转 砖诇讬砖 讜讗诐 拽爪专 砖讚讛讜 拽讜讚诐 砖讛讘讬讗讛 砖诇讬砖 驻讟讜专 诪驻讗讛. 讜诪讜讻讞 讚诪讻讬讜谉 砖谞注砖讜 诇拽讟 砖讻讞讛 讜驻讗讛 讘讬谉 讛讘讗转 砖诇讬砖 讜诪讬专讜讞 谞驻讟专讜 诪讚讗讜专讬讬转讗 诪讞讬讜讘 诪注砖专 诇注讜诇诐, 讜讚讬谞诐 砖讜讛 诇讛驻拽专 砖驻讜讟专转 讗转 讛讞驻爪讗 砖诇 讛驻讬专讜转 诪讞讬讜讘 诪注砖专 诪讛"转 诇注讜诇诐. 讜讬转讻谉 讚诪砖讜诐 讻讱 讛砖讜讜讛 讛讙诪' 讘讬谉 诇拽讟 砖讻讞讛 讜驻讗讛 诇讛驻拽专 讗祝 诇砖讬讟转 讛转讜住', 讚讘转专讜讬讬讛讜 讞诇 驻讟讜专 诪诪注砖专 诪讛"转 讗祝 讘讬谉 讛讘讗转 砖诇讬砖 讜诪讬专讜讞, 讜讗诐 诪讬专讞谉 讞诇 讞讬讜讘 诪注砖专 诪讚专讘谞谉.
讜谞专讗讛 注讜讚 讚讗祝 诇砖讬讟转 讛转讜住' 诇拽讟 砖讻讞讛 讜驻讗讛 驻讟讜专讬诐 诪诪注砖专 诪讚讬谉 讛驻拽专, 讚讗注"驻 砖诇拽讟 砖讻讞讛 讜驻讗讛 讗讬谞诐 讛驻拽专 诇讻诇 - 诇注谞讬讬诐 讜诇注砖讬专讬诐 - 诪"诪 讛讜讬讬谉 讻讛驻拽专 诪砖讜诐 讚讛讜讬 诪诪讜谉 砖讗讬谉 诇讜 转讜讘注讬谉. 讚讬"诇 讚讬砖 讘' 驻讟讜专讬诐 砖诇 讛驻拽专: 讗) 讚讬谉 讛驻拽专 诪诪砖 砖讗讬谉 诇讜 讘注诇讬诐, 讘) 讚讬谉 诇拽讟 砖讻讞讛 讜驻讗讛 讚讛讜讬讗 诪诪讜谉 讛砖讘讟 砖诇 注谞讬讬诐, 讜驻讟讜专 诪诪注砖专 诪砖讜诐 讚讛讜讬 诪诪讜谉 砖讗讬谉 诇讜 转讜讘注讬谉 讚讗讬谉 诇讛 讘注诇讬诐 诪讬讜讞讚讬诐, 讚讛诇拽讟 砖讻讞讛 讜驻讗讛 讛讜讬 诪诪讜谉 讛砖讘讟 讚注谞讬讬诐. 讜讚讜诪讛 诇讛驻拽专 砖讗讬谉 诇讜 讘注诇讬诐 拽讘讜注 讜讛讜讬 诪诪讜谉 砖讗讬谉 诇讜 转讜讘注讬谉. 讜诪诪讬诇讗 砖驻讬专 诪讚诪讬谞谉 讘讙诪专讗 诇拽讟 砖讻讞讛 讜驻讗讛 砖注砖讗谉 讙讜专谉 诇讚讬谉 讛驻拽专 砖注砖讗谉 讙讜专谉, 讚诇拽砖讜"驻 谞诪讬 驻讟讜专讬谉 诪讚讗讜专讬讬转讗 诪诪注砖专 诪讚讬谉 讛驻拽专.
讜注讬讬谉 讘专诪讘"诐 (驻"讘 诪讛诇' 转专讜诪讜转 讛"讟 - 讛讬"讗) 讜讝"诇 讜讗诇讜 驻讟讜专讬谉 诪谉 讛转专讜诪讛 讜诪谉 讛诪注砖专讜转 讛诇拽讟 讛砖讻讞讛 讜讛驻讗讛 讜讻讜' 讜讻谉 讛讛驻拽专 驻讟讜专 诪谉 讛转专讜诪讛 讜诪谉 讛诪注砖专讜转 注讻"诇. 讜诪砖诪注 拽爪转 诪诇砖讜谉 讛专诪讘"诐 "讜讻谉 讛讛驻拽专 驻讟讜专 诪谉 讛转专讜诪讛 讜诪谉 讛诪注砖专讜转" 讚诇拽讟 砖讻讞讛 讜驻讗讛 讜讛驻拽专 驻讟讜专讬谉 诪讚讬谉 讗讞讚 讜讗祝 讛驻拽专 驻讟讜专 诪讗讜转讜 讛讚讬谉 讚诇拽讟 砖讻讞讛 讜驻讗讛 驻讟讜专讬谉 诪转专讜"诪53. 讜讬转讻谉 讚住"诇 讚讬住讜讚 讛驻讟讜专 讛讜讗 诪砖讜诐 讚讗讬谉 讘讛诐 讚讬谉 讘注诇讬诐 拽讘讜注, 讚诇拽讟 砖讻讞讛 讜驻讗讛 讛讜讬 诪诪讜谉 讛砖讘讟 讚注谞讬讬诐 讜讗讬谉 讘讛 讚讬谉 讘注诇讬诐 诪讬讜讞讚讬诐 讜拽讘讜注讬诐, 讜讻谉 讛驻拽专 讗讬谉 诇讛 讘注诇讬诐 诪讬讜讞讚讬诐 讜拽讘讜注讬诐. 讜住"诇 讚讞诇讬谉 讘' 讚讬谞讬 讛驻拽专 诇驻讟讜专 诪诪注砖专: 讗) 讛驻拽专 讙诪讜专 砖讗讬谉 诇讜 讘注诇讬诐 讻诇诇, 讘) 讚讬谉 诪诪讜谉 注谞讬讬诐 讚讛讜讬 诪诪讜谉 讛砖讘讟 讚注谞讬讬诐 讜讗讬谉 诇讜 讘注诇讬诐 诪讬讜讞讚讬诐 讜拽讘讜注讬诐 讜讚讬谞讜 讻讛驻拽专 讚讛讜讬 诪诪讜谉 砖讗讬谉 诇讜 转讜讘注讬谉. 讜谞专讗讛 讚诪诪讜谉 诪转谞讜转 注谞讬讬诐 讗讬谞讜 讻讘注诇讜转 讘砖讜转驻讜转 讘讬谉 讻诇 讛注谞讬讬诐, 讚诇讬讻讗 讘注诇讜转 拽讘讜注讛 讘诪转谞讜转 注谞讬讬诐, 讚讛专讬 讗诐 注谞讬 讛注砖讬专 驻拽注 拽谞讬谞讜 讘诪转谞讜转 注谞讬讬诐 讜讗讬谞讜 爪专讬讱 诇讛拽谞讜转 讞诇拽讜 诇注谞讬讬诐 讜讻谉 注砖讬专 砖讛注谞讬 讬讻讜诇 诇讬讟讜诇 诪转谞讜"注 讗祝 讗诐 诇讗 讛拽谞讜 诇讜 注谞讬讬诐 讝讻讜转 诪诪讜谉. 讜谞专讗讛 讚诪转谞讜转 注谞讬讬诐 讛讜讬 讞诇讜转 砖诐 诪诪讜谉 讛砖讘讟 讚注谞讬讬诐 讜讗讬谉 讘讜 讚讬谉 讘注诇讬诐 拽讘讜注讬诐. 讜讻谉 讬砖 诇讛讘讬讗 专讗讬讬讛 诇讝讛 诪讚讘专讬 讛专诪讘"诐 (驻"讗 诪讛诇' 诪转谞讜转 注谞讬讬诐 讛"讬) 讜讝"诇 谞讗诪专 讘诪转谞讜转 注谞讬讬诐 诇注谞讬 讜诇讙专 转注讝讜讘 讗讜转诐 讻诇 讝诪谉 砖讛注谞讬讬诐 转讜讘注讬谉 讗讜转谉, 驻住拽讜 讛注谞讬讬诐 诇讘拽砖 讜诇讞讝讜专 注诇讬讛谉 讛专讬 讛谞砖讗专 诪讛谉 诪讜转专 诇讻诇 讗讚诐, 砖讗讬谉 讙讜驻谉 拽讚讜砖 讻转专讜诪讜转, 讜讗讬谞讜 讞讬讬讘 诇讬转谉 诇讛诐 讚诪讬讛 砖诇讗 谞讗诪专 讘讛诐 讜谞转谉 诇注谞讬讬诐 讗诇讗 转注讝讜讘 讗讜转诐 讜讗讬谞讜 诪爪讜讛 诇注讝讜讘 讗讜转谉 诇讞讬讛 讜诇注讜驻讜转 讗诇讗 诇注谞讬讬诐, 讜讛专讬 讗讬谉 注谞讬讬诐 注讻"诇. 讜谞专讗讛 讚诪转谞讜转 注谞讬讬诐 讛讜讬 诪诪讜谉 讛注谞讬讬诐 诪讞诪转 讛诪爪讜讛 诇讬转谞诐 诇注谞讬讬诐 讜讗诐 驻拽注讛 讛诪爪讜讛 驻拽注 谞诪讬 讚讬谉 诪诪讜谉 注谞讬讬诐 诪讛驻讬专讜转. 讜诪讘讜讗专 讚讗讬谉 讚讬谉 讘注诇讜转 诪诪讜谉 拽讘讜注讛 讘诪转谞讜转 注谞讬讬诐 讚讛专讬 驻拽注 讛拽谞讬谉 诪注谞讬讬诐 诪诪讬诇讗 讗祝 讘诇讬 讛拽谞讗讛 讜讬讗讜砖, 讜诪砖讜"讛 讚讜诪讛 诇讛驻拽专 讘驻讟讜专 诪转专讜"诪.
45 讜讻谉 诪讘讜讗专 诪讚讘专讬 讛讘"讞 讗讜"讞 住讬诪谉 专注"讗 (讚"讛 讜讬砖 讗讜诪专讬诐 砖诪拽讚砖 讻诪讜 讘砖讗专 驻注诪讬诐 讜讻讜') 讜讝"诇 讜诇驻注"讚 谞专讗讛 讚讟注诪讬讬讛讜 讚讬砖 讗讜诪专讬诐 讚讻讬讜谉 讚讬诇驻讬谞谉 讚诪拽讚砖讬谉 注诇 讛讬讬谉 诪拽专讗 讚讝讻讜专 讗转 讬讜诐 讛砖讘转 诇拽讚砖讜, 讝讻专讛讜 注诇 讛讬讬谉 讘讻谞讬住转讜, 讜讚讗讬 诪拽专讗 诪诇讗 讚讬讘专 讛讻转讜讘, 讘讬谉 砖讛讬讛 诪讬住讘 诪讘注讜讚 讬讜诐 注诇 讛讬讬谉 讘讬谉 砖诇讗 讛讬讛 诪讬住讘, 讗讬谉 诇拽讚砖 拽讬讚讜砖 讛诇讬诇讛 讗诇讗 讗诐 讻谉 谞讜讟诇 讛讻讜住 讘讬讚讜 讜诪讘专讱 讘驻讛"讙 讜诪拽讚砖 注讻"诇. 讜诪砖诪注 讚住"诇 讚讘驻讛"讙 讞诇拽 诪注爪诐 讛拽讬讚讜砖 讜诪砖讜"讛 讗注"驻 砖讛讬住讘 诪讘注讜讚 讬讜诐 注诇 讛讬讬谉 讞讜讝专 讜诪讘专讱 讘驻讛"讙 讻砖驻讜专住 诪驻讛 讜诪拽讚砖.
46 讜注讬讬谉 注讜讚 讘专砖讬诪讜转 砖讬注讜专讬诐 注诪"住 住讜讻讛 讘拽讜谞讟专住 讘注谞讬谉 拽讬讚讜砖 注诪' 专爪"讛 - 专爪"讞.
47 讜注讬讬谉 讘讘讬转 讬讜住祝 (住讬' 拽住"讝) 砖讘讬讗专 讚讛专讗"砖 驻住拽 讻砖讬讟转 专' 诪讗讬专 砖讗诐 专讗讛 驻转 讜讗诪专 讻诪讛 谞讗讛 驻转 讝讜 讘专讜讱 讛诪拽讜诐 砖讘专讗讛 讬爪讗, 讜讛讜讗 讛讚讬谉 砖讬爪讗 讻砖讘讬专讱 讘专讬讱 专讞诪谞讗 诪诇讻讗 诪专讬讛 讚讛讗讬 驻讬转讗.
48 讘专诐 讬砖 诇讛注讬专 讚诇讻讗讜专讛 诪住讜讙讬讬谉 诪讘讜讗专 讚讘转专讙讜诐 讬爪讗 讘讻讬谞讜讬 "专讞诪谞讗", 讜诪砖诪注 讚讘转专讙讜诐 讝讛 讻诇讜诇 讻讜讜谞转 砖诐 讗讚谞讜转 讜砖诐 讛讜讬"讛. 讜讛"讛 讚转专讙讜诐 诇砖讜谉 讝讛 讚专讞诪谞讗 诪讛谞讬 讘讻诇 诇砖讜谉, 讜爪"注. 讜注讬讬谉 讘讗驻讬拽讬 讬诐 讞"讘 住讬诪谉 讙' 砖讚谉 讘诪讬 砖谞住转驻拽 讘讘专讻转 讛谞讛谞讬谉 讚诇砖讬讟转 讛转讜住' 讘讘专讻讜转 讚祝 讬讘. 诇讬讻讗 讘讘专讻讜转 讛谞讛谞讬谉 讚讬谉 住驻拽 讘专讻讜转 诇讛拽诇 诪砖讜诐 讚讗住讜专 诇讬讛谞讜转 诪注讜讛"讝 讘诇讬 讘专讻讛 讚讬砖 注爪讛 诇讘专讱 讘诇砖讜谉 讘专讬讱 专讞诪谞讗. 讜讻谉 谞拽讟 讘驻谞"讬 讚祝 讬讘. 讘转讜住' 讚"讛 诇讗.
49 讜注讬讬谉 讘砖讜"转 讛专砖讘"讗 讞"讗 住讬诪谉 转转诪"讘 砖讻转讘 讚讗注"讙 讚驻专砖转 住讜讟讛 谞讗诪专转 讘讻诇 诇砖讜谉 讛讬讬谞讜 讞讜抓 诪讛砖诐 砖爪专讬讱 诇讜诪专 讘诇砖讜谉 讛拽讜讚砖 讚讘注讬谞谉 砖诐 讛诪讬讜讞讚. 讜诇讻讗讜专讛 讛"讛 讘拽"砖 讜讻讚讘专讬 讛讙专"诪 讝爪"诇. 讜注讬讬谉 注讜讚 讘专砖讬诪讜转 砖讬注讜专讬诐 注诪"住 砖讘讜注讜转 讞"讘 讘注谞讬谉 砖诪讜转 砖讗讬谞诐 谞诪讞拽讬谉 讗讜转 讚' 注诪' 爪"讘 - 爪"讙, 讜讘注诪' 拽诪"讝 - 拽诪"讞.
50 注讬讬谉 讘专砖"讬 讚"讛 讛诇拽讟 讜讝"诇 讗注"驻 砖驻讟讜专讬谉 诪谉 讛诪注砖专 诇拽讟谉 注谞讬 讜注砖讗谉 讙讜专谉 讛讜拽讘注讜 诇诪注砖专 诪讚专讘谞谉 讚诪讗谉 讚讞讝讬 住讜讘专 砖转讘讜讗转 拽专拽注讜 讛讬讗 注讻"诇.
51 讜讻谉 诪讘讜讗专 诪讚讘专讬 专砖"讬 讘"拽 讚祝 讻讞. 讚"讛 讜驻讟讜专 诪诪注砖专, 注讬讬"砖.
52 注讬讬谉 讘讗讙专讜转 讛讙专讬"讚 讛诇讜讬 注诪' 拽诇"讚 讚"讛 讜谞专讗讛 讚讗祝 诇讚注转 讛专诪讘"诐 讜讻讜'.
53 讜诇驻讬 专砖"讬 诇拽讟 砖讻讞讛 讜驻讗讛 驻讟讜专讬谉 诪诪注砖专 诪讚讬谉 讛驻拽专 诪砖讜诐 讚讛讜讬讬谉 讛驻拽专. 讗诪谞诐 诪诇砖讜谉 讛专诪讘"诐 "讜讗诇讜 驻讟讜专讬谉 讜讻讜' 讛诇拽讟 讛砖讻讞讛 讜讛驻讗讛 讜讻讜' 讜讻谉 讛讛驻拽专" 诪砖诪注 讚讛驻拽专 驻讟讜专 诪诪注砖专 诪讗讜转讜 讛讚讬谉 讚诇拽砖讜"驻 驻讟讜专讬诐 诪诪注砖专 讜讚讬谉 讛驻拽专 谞诇诪讚 诪诇拽砖讜"驻. 讜讛讟注诐 讻讚谞转讘讗专 讘驻谞讬诐 讚诇拽砖讜"驻 讛讜讬讬谉 讻讛驻拽专 讚讗讬谉 诇讛诐 讘注诇讬诐 驻专讟讬讬诐 讗诇讗 讞诇讜转 诪诪讜谉 讛砖讘讟 讘注诇诪讗, 讜注"注 讘专砖讬诪讜转 砖讬注讜专讬诐 诇讘"拽 (讚祝 砖注讗).
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

